text:
Türkmenistanyň Prezidenti Gurbanguly Berdimuhamedow 25-nji oktýabrda Ministrler Kabinetiniň şanly baýramçylygyň öňüsyrasyndaky giňişleýin mejlisini geçirdi. Mejlisde döwlet durmuşyna degişli birnäçe möhüm meselelere garaldy.
Mejlisiň dowamynda milletiň Lideri zähmetde we gullukda tapawutlanyp, oňat netijeler gazanan raýatlarymyzy Türkmenistanyň Garaşsyzlygynyň 26 ýyllyk baýramy mynasybetli döwlet sylaglary bilen sylaglamak, şeýle hem hukuk goraýjy we harby edaralaryň gullukçylaryna nobatdaky harby atlary dakmak hakyndaky birnäçe resminama gol çekdi.
Prezident Gurbanguly Berdimuhamedow Mejlisiň Başlygyna hem-de wise-premýerlere ýüzlenip, ähli sylaglanan adamlara mynasyp bolan döwlet sylaglaryny şöhratly senäniň öňüsyrasynda, 26-njy oktýabrda dabaraly ýagdaýda gowşurmagy tabşyrdy. Döwlet howpsuzlyk geňeşiniň sekretaryna, goranmak ministrine sylaga mynasyp bolan harby gullukçylara sylaglaryny harby ýörişden soň, «Halk hakydasy» ýadygärlikler toplumynda dabaraly ýagdaýda gowşurmak tabşyryldy.
Mejlisiň barşynda şeýle hem 9-10-njy noýabrda Türkmenistanyň Söwda-senagat edarasynyň binasynda geçirilmegi meýilleşdirilýän «Bilim we sport Berkarar döwletimiziň bagtyýarlyk döwründe» atly Halkara sergisine hem-de ylmy maslahatyna görülýän taýýarlyk işleri barada hasabat berildi.
Ýurdumyzda işleýän halkara guramalarynyň, bilim ulgamynda dünýä belli kompýuter we interaktiw tehnikasyny, lingafon enjamlaryny, mekdep mebellerini, okuw-görkezme esbaplaryny, barlaghana enjamlaryny öndürýän hem-de olaryň programma üpjünçiligini taýýarlaýan, sport eşiklerini we esbaplaryny öndürýän kompaniýalaryň 30-a golaýy bu halkara sergisine hem-de ylmy maslahatyna gatnaşmaga isleg bildirdiler. Türkmenistana forumda ýokary okuw mekdepleriň, öňdebaryjy bilim we sport edaralarynyň, beýleki ugurdaş hususy kärhanalaryň ýolbaşçylary wekilçilik eder. Ylmy maslahata 27 ýurtdan alymlar gatnaşar.
Ministrler Kabinetiniň Başlygynyň orunbasary M.Babaýew ýangyç-energetika toplumynyň pudaklarynda alnyp barylýan işleriň ýagdaýy, nebiti we gazy çykarmak boýunça maýa goýum taslamalarynyň durmuşa geçirilişi hem-de bu pudakda daşary ýurtly hyzmatdaşlar bilen ýola goýulýan gatnaşyklar barada hasabat berdi.
Prezident Gurbanguly Berdimuhamedow hasabaty diňläp, nebitgaz senagatyny ösdürmek boýunça alnyp barylýan işleriň netijeliligini ýokarlandyrmak babatda wise-premýere birnäçe anyk tabşyryklary berdi. Milletiň Lideriniň belleýşi ýaly, nebiti we gazy gaýtadan işlemekden alynýan önümleriň möçberleriniň ýokarlandyrylmagyna, şeýle hem pudaga maýa goýumlary çekmegiň işjeňleşdirilmegine möhüm ähmiýet berilmelidir.
Soňra döwlet Baştutanynyň gol çeken Kararyna laýyklykda, Mejlisiň Başlygyna, Ministrler Kabinetiniň Başlygynyň orunbasarlaryna, ýurdumyzyň harby we hukuk goraýjy edaralarynyň ýolbaşçylaryna, şeýle hem welaýatlaryň we Aşgabat şäheriniň häkimlerine Türkmenistanyň Garaşsyzlygynyň 26 ýyllyk baýramy mynasybetli ýadygärlik nyşanyny gowşurmak dabarasy boldy.
Ýurdumyzyň ýolbaşçy düzümleriniň wekillerine bu sylaglar berkarar Watanymyzyň Garaşsyzlygyny, özygtyýarlylygyny we goranmak ukybyny, hukuk tertibini we kanunçylygy pugtalandyrmakda, ykdysadyýetimizi, medeniýetimizi, sungatymyzy saglygy goraýyş, ylym-bilim we sport ulgamlaryny ösdürmekde bitiren uly hyzmatlary nazara alnyp, şeýle hem Türkmenistanyň Garaşsyzlygynyň 26 ýyllyk baýram mynasybetli gowşuryldy.


c: text/html

text:
Aktual Analiz 39
Türkiýe bilen Russiýanyň arasynda Idlib meselesi boýunça gazanylan ylalaşyk
Prezident R.T.Erdogan bilen Russiýanyň döwlet Ýolbaşçysy Wladimir Putin Soçidäki özara duşuşykdan soň bilelikde metbugat ýygnagyny geçirdi. Liderler beren bilelikdäki beýanatynda Idlibde ýaragdan saplanan zolag döretmek barada ylalaşandyklaryny nygtadylar. Beýleki tarapdan möhüm duşuşygyň yzýanyndan Russiýanyň Goranmak ministrliginden berilen ýazmaça beýanatda Idlibe operasiýa” guralmaz diýildi.
Sýýasat, Ýkdýsadýýet we Jemgýýet Gaznasý SETA-nýň ýlmý barlagçýsý-ýazýjý Jan Ajunýň tema boýunça sýnýný dýkgatýňýza ýetirýäris.
Türkiýe gazanylan ylalaşyk bilen uly üstünlige ýetdi. Prezident R.T.Erdoganyň ygrarly pozisiýasy soňky döwürde Idlib meselesine eýe çykmagy, eden başlangyçlary we Tähranda hüjümleriň bes edilmegi boýunça eýelän egilşiksiz pozisiýasy öz netijesini berdi. Soňky günlerde Türk ýaragly güýçleri Idlibiň içinde iňňän möhüm işleri amala aşyrdy. Türkiýäniň Idlibde ýerleşýän 12 sany gözegçilik nokadyna köp sanly sowutly ulag, tank we harby goşun ugradyldy. Türkiýe näderejede egilşiksizdigini Russiýa, Eýrana we Siriýanyň hökümetine hem-de şaýy partizanlara görkezdi. Elbetde bir tarapdan dowam etdirilen diplomatik gepleşikler we beýleki tarapdan ýerlerde görülen harby çäreler öz netijesini berdi. Russiýa Soçide uly egilşik etdi. Russiýa, Eýran we Siriýanyň hökümeti Idlibde giň gerimli harby operasiýa geçirmek isleýärdi. Operasiýa üçin uly basyşlar edilýärdi. Esasanda Jisr Sugur we Demirgazyk Hama etrabynyň bombalanmagy, hökümete tabynlykdaky güýçler bilen Eýran tarapyndan goldanýan ýaragly toparlaryň front liniýasyna getiren güýçleri basyşy agyrlaşdyrýardy.
Şeýlelikde harby operasiýanyň öňüniň alynmagy hem Türkiýäniň milli howpsyzlygy hem-de Siriýanyň geljegi üçin parahatçylyk tapgyrynda möhüm ähmiýete eýe. Iň esasysy bolsa Türkiýäniň tagallalary netijesinde 3 milliondan gowrak ilatyň janynyň halas edilmegi we uly bosgun tolkunynyň öňüniň alynmagy. Idlib meselesinde gazanylan üstünlik mynasybetli Prezident R.T.Erdogany, Türk ýaragly güýçlerini we Milli howpsyzlyk gullugyny gutlamak ýerlikli bolar. Dünýäniň alada bilen garaýan sebitinde gumanitar pajyganyň öňi alyndy.
Russiýa bilen Soçide gazanylan ylalaşyga laýyklykda dörediljek ýaragsyz zolakdan iki taraply şertde radikal toparlaryň we ýaraglaryň çekilmegi üpjün edilmeli. Şol çäkde hem Russiýa hem-de Türkiýä uly jogapkärçilik düşýär. Russiýa Siriýadaky şaýy söweşijilerini razy etmeli bolsa, Türkiýe Heýet Tahriruş Şam ýaly toparlar meselesinde çözgüt tapmaly.
Türkiýe bilen Russiýa 15-20 kilometr içerde ýaragsyzlandyrylan zolak döredilmeginiň hemaýatçysy bolmak bilen birlikde, şol bir wagtda-da utgaşykly özbaşdak gözegçilik işlerini geçirerler. Türkiýe we Russiýa Astana tapgyryna laýyklykda döredilen gözegçilik nokatlaryny harby taýdan kesgitlär we ýaragsyzlandyrylan zolak iki ýurduň uçarmansyz howa ulaglary dronlary bilen gözegçilik astyna alynar. Ýaragsyzlandyrylan zolaklardaky oppozisiýanyň we hökümete degişli güýçleriň gözegçilik giňişlikleri dowam eder hem-de iki taraply görnüşde agyr ýaraglar front liniýasyndan çekiler.
Gazanylan ylalaşyga laýyklykda strategik ähmiýetdäki M4 we M5 ulag ýollary howpsyzlaşdyrylyp, ýaňadandan söwda gatnaşygy üçin açylar. Latakiýäni we Damasky Halaba birikdirýän M4 we M5 ulag ýollary Siriýanyň ykdysadyýeti üçin möhüm ähmiýete eýe.
Türkiýe bilen Russiýanyň arasyndaky ylalaşyk şol bir wagtda-da Türkiýäniň terrorçylyga garşy alyp barýan göreşine hem oňyn goşant goşar. Şeýlelikde PKK/ÝPG terrorçylary Idlib operasiýasyndan peýdalanyp Afrine basyş etmäge synanşýardy. Ylalaşyk netijesinde şol basyşyň öňi alyndy. Aýratynam Idlib operasiýasynyň öňüniň alynmagy bilen Türkiýäniň ýaňadandan has ünsli çemeleşmesi bilen PKK/PÝD-niň emele getirýän howpyna garşy çäre görmegi ähtimal.
Sýýasat, Ýkdýsadýýet we Jemgýýet Gaznasý SETA-nýň ýlmý barlagçýsý-ýazýjý Jan Ajunýň tema Türkiýe bilen Russiýanyň arasynda Idlib meselesi boýunça gazanylan ylalaşyk baradaky sýnýný dýkgatýňýza ýetirdik.

robotstxt: allowed

filter: keep


text:
Salam dostlar,
Ynsan nahili yagdayda bolsa ony bu yagdaya getiren zat - yetishdiren sistemasydyr.
Shol sebapden belki adamlaryn gowulyk we erbetlik düshünjeleri hem dürli-dürlidir.
Bizde meselem görüplik bar. Yada hich konstruktiw tankydy kabul etmezlik.
Bizde yene halal gazanch we adamyn hakyny iymezlik yaly hasiyetlere gowy seredilenok.
Sebäbi jemgyyet sheyle ene-ata sheyledir belki.
Bizde nähili gazansan gazan isle gorkuz wezipan bn isle bildirmän adamlaryn hakyny iy esasy gazan yaly hasiyetler bar.
Her bir yolbashchy - ön shol jemgyyetin bir ynsanydy. Shol bir sistemadan chykan adam.
Sizem pikrinizi paylashyn.
Ynsanyn hasiyeti - yetishen seedasynyn miwesi
Salam dostlar,
-
SiziňÝalyBiri
2 months ago
- Halal ýaşamaly diýýäs. Bahyllyk hemmede bar. Göriplik.
Makalaňy tertipliräjik edip, ýygjamrajyk edip ýazaýmaňmy? Bulam bujarlyk!


text:
Çüňňür Imanyň Mysaly
Çuňňür imanyň mysaly faşistler tarapyndan ynsana ezýet bermek üçin döredilen kons-lageriň diwaryndan tapyldy. Ol diwarda, ine bu sözler gyrylyp ýazylypdy:
Hatda, ol şöhlesin saçmasa-da, men Güne ynanýan,
Hatda, ol bize görkezilmese-de, men Söýgä ynanýan,
Hatda Ol geplemese-de, men Hudaýa ynanýan.
Bu sözleri, ol diwara gyryp ýazan adamy göz öňüne getirmäge çalyşdym. Men onuň açlyk we ezýet netijesinde inçelip gurap barýan süňki çykyp duran ejiz elleriniň, bir daşy ýada çüýşe bölegini gysymlap diwara ýazyp oturyşyny, göz öňüme getirmäge çalyşdym. Onuň garaňkylykda çalaja, ezýet we jebir netijesinde öçügsi bolan gözleriniň, diwara seredip, her bir harpy ýazyp oturyşy, göz öňüme geldi…
Bu nähili el, şeýle çüňňür ynamy ýazyp bilýän?
Bu nähili göz, şeýle elhençligiň içinde ýagşylygy görüp bilýän?
Muňa diňe bir jogap bar: Görünmeýäni görmegi saýlan göz!
Ata kimin alada edýän Gudratly Hudaý, durmuşyň kynçylyklarynda biziň üçin berjek kuwwatyňy we ynamyňy wada edensiň! Hudaýym, aladalar netijesinde arzuwlaryny taşlanlara, keselçilikler içinde umytlary ysmaz bolanlara, ýükleri gerdeninden uly bolanlara güýç-kuwwatyňy ber!
“Ol ejizleri kuwwatlandyrýar,
mejalsyzlaryň güýjüni artdyrýar,
Hatda ýaşlar-da ysgyndan gaçyp, ýadaýarlar,
ýaş ýigitler-de büdräp, ýykylýarlar.
Emma Rebbe umyt baglaýanlar
täzeden güýç toplarlar,
bürgütler dek ganat ýaýyp belende galarlar,
ýüwrerler, ýöne ýadamazlar,
ýörärler, ýöne ysgyndan gaçmazlar. Işaýa 40:29-31
28Eý argynlar, agyr ýüklüler, Meniň ýanyma geliň, Men size dynçlyk bereýin.29Meniň boýuntyrygymy dakynyň-da, Menden öwreniň, çünki Men mylaýym hem pes göwünlidirin, janlaryňyz dynçlyk tapar.30Çünki Meniň boýuntyrygym ýumşakdyr, ýüküm ýeňildir». Matta 11:28-30
Hudaý biziň penamyz hem-de
güýjümiz,
Ol muşakgat wagty dadymyza
ýetişýär.Hökmürowan Reb biziň bilendir,
Ýakubyň Hudaýy –
berkitmämizdir. Mezmur 45:1,12


text:
Orsýete tarapdar prezident Miloş Zeman saýlawlaryň ikinji tapgyrynda ýeňiji bolup, ikinji bäş ýyl möhlet üçin çeh prezidentligne saýlandy.
Jemleýji netijeler Zemanyň saýlawçylaryň 51.36 prosentiniň sesini alandygyny görkezdi, onuň garşydaşy, Ýewropa tarapdar alym Žiri Drahos saýlawçylaryň 48.63 prosentiniň sesini aldy we ýeňlişini kabul etdi.
73 ýaşyndaky Zeman telewideniýede berlen sözünde “Bu meniň soňky ýeňşim” diýdi we goldawçylaryna sagbolsun aýtdy.
8.4 milliona golaý çeh saýlawlarda ses bermäge hakly. Zeman saýlawlaryň ilkinji tapgyrynda saýlawçylaryň 38.6 prosentiniň sesini aldy, ikinji bolup Drahos geldi, ol 26.6 prosent ses aldy.
Zeman 2013-nji ýyldan bäri prezident we emigrantlara garşy pikirleri, musulmanlary halamazlygy, rus prezidenti Wladimir Putine ýakyn durmagy bilen tanalýar.


text:
«Türkmengeologiýa» döwlet korporasiýasynyň «Lebapnebitgazgözleg» müdirliginiň işgärleri tarapyndan Mary welaýatynyň Murgap etrabynyň çäklerinde ýerleşen Minara meýdançasynda burawlanan üçünji gözleg guýusyndan tebigy gazyň senagat ähmiýetli akymy alyndy.
Onuň taslama çuňlugy 4750 metre barabardyr. Guýynyň gündelik debiti — 1 million kub metr gaza barabardyr.
Häzirki wagtda müdirligiň hünärmenleri guýynyň tebigy serişdeleriniň ätiýaçlyklaryny, himiki we beýleki aýratynlyklaryny öwrenmeklerini dowam edýärler.
Minara meýdançasynyň dünýä belli «Galkynyş» ägirt uly gaz känine golaý ýerleşmegi täze meýdançanyň geljeginiň uludygyndan habar berýär.
Öňräk, «Lebapnebitgazgözleg» müdirliginiň işgärleri tarapyndan Mary welaýatynyň Bagly meýdanynda geçirilen gözleg işleriniň netijesinde tebigy gazyň has hem kuwwatly senagat akymynyň alynmagy ýurdumyzyň uglewodorod serişdelerini gözlemekde gözlegçileriň yhlasly işleýändigine şaýatlyk edýär.
Türkmenistanyň Prezidentiniň ýurdumyzyň nebitgaz toplumyny ösdürmäge berýän goldawy netijesinde «Türkmengeologiýa» DK-nyň önümçilik-tehniki binýady barha berkidilýär. Soňky ýyllarda buraw enjamlarynyň aglaba bölegi daşary ýurtlaryň iň öňdebaryjy önüm öndürijileriniň häzirki zaman kuwwatly enjamlary bilen çalşyldy.
Önümçilige ornaşdyrylýan häzirki zaman tehnikalary we täze tehnologiýalar çuňlaşdyrylan buraw işlerini alyp barmakda her aýdaky meýilnamalary üstünlik ýerine ýetirmäge mümkinçilik berýär. Bu bolsa, öz gezeginde Türkmenistanyň gazylyp alynýan uglewodorod serişdelerini artdyrmaklyga möhüm goşantdyr.


text:
2018-nji ýylyň 12-nji iýunynda Türkmenistanyň Döwlet gümrük gullugynda Hormatly Belent Serkerdebaşymyzyň mähriban enelere bagyşlanyp neşir edilen «Enä tagzym – mukaddeslige tagzym» atly kitabynyň tanyşdyrylyş dabarasy geçirildi. Bu dabaraly çärä Gullugyň şahsy düzümi hem-de jemgyýetçilik guramalarynyň wekilleri gatnaşdylar.
Çykyşlarda bellenişi ýaly, mähriban enelerimize bagyşlanan bu täze neşirde perzent bilen ata-enäniň arasyndaky gatnaşyklar, Hormatly Belent Serkerdebaşymyzyň mähriban käbesi Ogulabat ejäniň çaga terbiýesindäki inçeligi, nusgalyk ýörelgesi ussatlyk bilen beýan edilipdir.
Türkmen maşgalasynda edep-ekramy, asyllylygy, mähremligi bilen ýaşlar üçin görelde bolýan käbelerimize tagzym etmek biziň mukaddes borjumyzdyr.
Dabarada aýdym-sazly çykyşlarada uly orun berildi. Onda ýerine ýetirilen aýdymdyr-sazlarda Berkarar döwletimiziň bagtyýarlyk döwri, mahriban käbelerimiz joşgunly wasp edildi.
Çykyş edenler Gullugyň ähli şahsy düzümini Hormatly Belent Serkerdebaşymyzyň «Enä tagzym – mukaddeslige tagzym» atly täze eseriniň çapdan çykmagy bilen gutladylar.
Soňra ähli dabara gatnaşyjylar Türkmenistanyň Döwlet kasamyny ýerine ýetirdiler.
Gümrük habarlary
Hormatly Belent Serkerdebaşymyzyň «Enä tagzym – mukaddeslige tagzym» atly kitabynyň tanyşdyrylyş dabarasy
2018-nji ýylyň 12-nji iýunynda Türkmenistanyň Döwlet gümrük gullugynda Hormatly Belent Serkerdebaşymyzyň mähriban enelere bagyşlanyp neşir edilen «Enä tagzym – mukaddeslige tagzym» atly kitabynyň tanyşdyrylyş dabarasy geçirildi. Bu dabaraly çärä Gullugyň şahsy düzümi hem-de jemgyýetçilik guramalarynyň wekilleri gatnaşdylar.


text:
Aşgabatda Durnukly ulag ulgamy boýunça birinji ählumumy maslahat öz işine başlady
Aşgabatda, ýurdumyzyň Söwda-senagat edarasynyň binasynda Durnukly ulag ulgamy boýunça birinji ählumumy maslahat öz işine başlady. Birleşen Milletler Guramasynyň howandarlygynda geçirilýän forumyň gün tertibine hyzmatdaşlygyň strategiki ugry bolan ulag meseleleri boýunça wezipeleriň giň toplumy girýär.
Aşgabatda geçirilýän ýokary derejeli maslahatyň açylyş dabarasyna we umumy mejlisiniň işine Türkmenistanyň Prezidenti Gurbanguly Berdimuhamedow we BMG-niň Baş sekretary Pan Gi Mun gatnaşýarlar. Maslahata gatnaşýan wekiliýetleriň baştutanlarynyň hatarynda Owganystan Yslam Respublikasynyň Prezidenti, Gruziýanyň Prezidenti, Pakistan Yslam Respublikasynyň Premýer-ministri, Awstriýa Pespublikasynyň Milli Geňeşiniň Ikinji Prezidenti, Belarus Respublikasynyň Milli ýygnagynyň Respublika Geňeşiniň Başlygy bar.
Türkmenistanda şeýle uly ähmiýetli forumyň geçirilmegi ýurdumyzyň belent halkara abraýynyň hem-de türkmen Lideriniň BMG-niň Baş Assambleýasynyň münberinden öňe süren hem-de ulag-kommunikasiýa ulgamynda özara bähbitli hyzmatdaşlygyň ösdürilmegine gönükdirilen oňyn başlangçlarynyň ählumumy ykrarnamasynyň nobatdaky subutnamasydyr.
Aşgabatda geçirilýän maslahata köp ýurtlaryň hökümet agzalary, ugurdaş ministrlikleriň ýolbaşçylary, iri halkara guramalarynyň we düzümleriň - BMG-niň, onuň komissiýalarynyň hem-de ýöriteleşdirilen edaralarynyň, şeýle hem ÝHHG-niň, YHG-nyň, ŞHG-nyň, GDA-nyň, Ýewropa komissiýasynyň we beýlekileriň ýolbaşçylary we wekilleri gatnaşýarlar. Wekilleriň hatarynda ulag ulgamynyň ähli ugurlaryna degişli iri halkara guramalarynyň – awtomobil, howa, demir ýol, deňiz ulaglarynyň, şeýle hem iri halkara maýa goýum, bank we söwda düzümleriniň ýolbaşçylary hem-de wekilleri bar.
TDH


text:
Hormatly TM HYZMAT-yň ulanyjylary we telekeçileri.
TM HYZMAT SÖWDEGÄR serwisyň hyzmatlaryndan peýdalanmak bilen siz baş TM HYZMAT administrasiýasy tarapyndan TM HYZMAT SÖWDEGÄR üçin düzülen ulanyjy ylalaşygyny kabul edýärsiňiz.
Telekeçiler üçin:
- TM HYZMAT SÖWDEGÄR serwisda çap edýän ähli bildirişleriňiz degişli bölümlerde bolmalydyr, ulanyjylar arasynda düşünşmezlikleriň öňüni almak üçin nädogry bölüme bildiriş çap etmek gadagan edilýär.
- Bildirişlerde nädogry maglumatlar, salgylar we telefon belgiler ýazmak gadagan edilýär.
- Hökmany suratda bildirişiňiz güýjüni gaçyran ýagdaýynda ony pozmalydyr.
- Türkmenistanyň kanuny tarapyndan gadagan edilen işler üçin işgär gözlemek gadagan edilýär.
Bildirişiň çap edilmeginde we onuň getirjek ýagdaýlaryna bildirişi çap edýän telekeçi-awtor jogapkärçilik çekýändir.
Ulanyjylar üçin:
- TM HYZMAT SÖWDEGÄR serwisda çap edýän ähli bildirişleriňiz degişli bölümlerde bolmalydyr, telekeçiler arasynda düşünşmezlikleriň öňüni almak üçin nädogry bölüme bildiriş çap etmek gadagan edilýär.
- Bildirişlerde nädogry maglumatlar, salgylar we telefon belgiler ýazmak gadagan edilýär.
- Hökmany suratda bildirişiňiz güýjüni gaçyran ýagdaýynda ýa-da siz iş tapan ýagdaýyňyzda ony pozmalydyr.
- Bölümleriň hiç birine degişli bolmadyk bildirişi çap etmek gadagan edilýär.
- Türkmenistanda hereket edýän kanun tarapyndan gadagan edilen haryt/hyzmatlar hakda maglumatlary saklaýan bildirişleri çap etmek gadagan.
- Pornografik harakterli bildirişleri çap etmek gadagan edilýär.
- Bildirişleriň teswirlerinde hapa we paýynç sözleri galdyrmak gadagan edilýär.
Bildirişiň çap edilmeginde we onuň getirjek ýagdaýlaryna bildirişi çap edýän ulanyjy-awtor jogapkärçilik çekýändir.
Ähli düzgünleri berjaý edip ýerine ýetirmek biziň we siziň howpsyzlygyňyzdyr!
Hormatlamak bilen TM HYZMAT.
TM HYZMAT SÖWDEGÄR.


text:
Ýyldyz
Ýyldyz — jümmüşinde termoýadro sinteziniň reaksiýalary bolup geçýän (ýa-da öň bolup geçen), öz grawitasiýasynyň güýji bilen saklanýan, ýagtylyk goýberýän massiw gaz şary.
Ýere iň ýakyn ýyldyz Gün bolup, ol G spektral klasynyň adaty wekilidir. Ýyldyzlar grawitasion gysylmanyň netijesinde gaz-tozan gurşawyndan (esasan, wodorod bilen geliden) emele gelýärler. Ýyldyzlaryň jümmüşindäki maddalaryň temperaturasy million kelwin, ýüzündäki maddalaryň temperaturasy bolsa, müň kelwin bilen ölçelýär. Ýyldyzlaryň aglaba köpüsiniň energiýasy içerki oblastlarda wodorodyň geliýe öwrülmeginiň ýokary temperaturadaky termoýadro reaksiýalarynyň netijesinde bölünip çykýar. Ýyldyzlar ýygy-ýygydan Älem-jahanyň esasy jisimleri diýlip atlandyrylýarlar, sebäbi olar tebigatdaky ýagtylyk ýaýradýan maddalaryň esasy massasyny özlerinde saklaýarlar. Ýene bir bellärlikli mesele hem, ýyldyzlaryň otrisatel ýylylyk sygymy bardyr.
Güne iň ýakyn ýyldyz Sentawr proksimasy bolup durýar. Ol Gün ulgamynyň merkezinden 4,2 ýagtylyk ýyly (4,2 ýgt. ýyly = 39 Pm = 39 trillion km = 3,9·1013 km) uzaklykda ýerleşýär.
Ýönekeý göz bilen seredilende (gowy görüş ýitiliginde) asmanda her ýarym şarda 3000 sanydan, jemi 6000 töweregi ýyldyz görmek bolýar. Ýerden görünýän ähli ýyldyzlar (şol sanda iň kuwwatly teleskoplar bilen görülýänler) galaktikalaryň ýerli toparynda ýerleşýär.


text:
Ahal welaýaty
Ahal welaýatynyň administratiw bölünişi[üýtget | edit source]
Etraplar
- Akbugdaý etraby
- Altyn asyr etraby
- Babadaýhan etraby
- Baharly etraby
- Gökdepe etraby
- Kaka etraby
- Ruhabat etraby
- Sarahs etraby
- Tejen etraby
Ahal welaýatynyň sosial-ykdysady ýagdaýy[üýtget | edit source]
Ahal welaýatynyň ykdysadyýeti oba hojalyk-senagat häsiýetine eýedir. Onuň ähmiýeti diňe önümçiligiň sebitara ýerleşdirilişindäki we zähmet bölünişigindäki orny bilen däl-de, eýsem döwletiň paýtagtynyň onuň çäginde ýerleşýändigi bilen hem kesgitlenýär. Eýeleýän meýdany boýunça (19,8%) welaýat ýurtda Balkan welaýatyndan soň ikinjidir. 2012-nji ýylyň başyna onda ýurduň ilatynyň 14,5%-i ýaşaýar (dördünji orun). 2012-nji ýylyň 1-nji ýanwaryna welaýatyň oba ilaty onuň umumy sanyndan 58%-e deň boldy.
2011-nji ýylda oba hojalyk önümleriniň umumy möçberinde welaýatyň tutýan bölegi 24,9% boldy (ýurduň welaýatlarynyň arasynda birinji orun). Sebitde ekerançylyk ösendir we ol esli derejede şäher etegine mahsus ýöriteleşme bilen tapawutlanýar. Bugdaý öndürmek, pagtaçylyk, gök ekerançylyk, üzümçilik, et-süýt berýän maldarçylyk we ýüpekçilik oba hojalygynyň ýöriteleşdirilen esasy ugurlary bolup durýar. Gök önümleri (ýurt boýunça umumy ýygnalan hasylyň 35,8%-i), azyklyk bakja (35,9%) we üzüm (78,8%) öndürmekde welaýatyň oba hojalygy birinji orunda durýar.
Düýeleriň (35,2%) we guşlaryň (25,8%) baş sany boýunça sebit ýurtda öňdäki orunda durýar. 2011-nji ýylda dowarlaryň sany olaryň ýurt boýunça umumy baş sanyndan 26,3%-e (ikinji orun), gara mallaryň baş sany bolsa 12,6%-e deň boldy.
Ahal welaýaty ahalteke bedewlariniň gadymy mekanydyr, olaryň baş sany köpelýär.
2011-nji ýylda ýurduň senagat önümçiliginiň 18,7%-i şu sebitiň paýyna düşdi (üçünji orun). Welaýatyň senagaty üçin gaz pudagynyň ýokary ösüş depgini häsiýetlidir. 2011-nji ýylyň jemleri boýunça gaz gazyp çykarmakda sebit Türkmenistanda ikinji orny eýeledi (29,3%). Gaz pudagyndan başga-da, himiýa (mineral dökünleri öndürmek), dokma, azyk we gurluşyk materiallary senagatlary ýöriteleşdirilen pudaklardyr. Mineral dökünleri (56,8%) we aýakgap (63,3%) öndürmekde yurt boýunça welaýata öňdebaryjy orun degişlidir. Gurluşyk materiallary senagatynyň kärhanalary ýurtda ýeke-täk sement öndürijiler bolup durýar we magdan däl gurluşyk materiallaryny öndürmekde (63,0%) öňdebaryjy orny eýeleýär. 2011-nji ýylda welaýatyň önümçilik kuwwatlyklaryny, infrastrukturasyny we sosial ulgamyny ösdürmäge gönükdirilen düýpli maýa goýumlarynyň paýy olaryň tutuş ýurt boýunça umumy möçberiniň 5,5%-ine deň boldy (bäşinji orun). Döwlet eýeçiligine degişli bölegiň obýektlerini işe girizmegiň düzüminde önümçilik däl maksatly obýektleriň işe girizilişi agdyklyk etdi (63,3%). Welaýatyň ulag ulgamyna awtomobil, demir ýol we geçiriji turba ulaglary girýär. 2011-nji ýylda ýurduň umumy ýük dolanyşygynyň 16,3%-i we ýolagçy dolanyşygynyň 11,0%-i onuň paýyna düşdi (sebitleriň arasynda, degişlilikde, dördünji we altynjy orunlar). Bölek satuw söwda haryt dolanyşygynyň möçberi boýunça 2011-nji ýylda welaýat ýurduň sebitleriniň arasynda dördünji orny eýeledi (10,4%). 2011/2012-nji okuw ýylynda Ahal welaýatynda 247 sany orta mekdepde 132,8 müň okuwçy okady. 2011-nji ýylda Saglygy goraýyş we derman senagaty ministrliginiň ulgamy boýunça maşgala lukmanlarynyň sany 352 adam, orta saglygy goraýyş işgärleriň sany 2,4 müň adam boldy. Hassahana orunlarynyň sany 2,0 müň birlige deň boldy. 2011-nji ýylda ýaşaýyş jaýlarynyň umumy meýdany bilen üpjünçilik 1 adama hasaplananda 19,0 inedördül metre deň (ýurt boýunça dördünji orun). Sebitde ençeme saglygy dikeldiş resurslary bar, şol ýerlerde döwrebap şypahana edaralary we dynç alyş zolaklary döredilendir (“Arçman”, “Gökdere”, “Ýyly suw”). Welaýatyň çäklerinde ekerançylyk medeniýetiniň dürli eýýamlarynyň, parfiýalylaryň we beýik seljuklaryň hökümdarlyk eden wagtlarynyň taryhy ýadygärlikleri bar, ol ýerlere syýahatçylyk gatnaw ugurlary açyldy (Nusaý, Sarahs, Altyndepe).
GADYMY NUSAÝ
Dünýä medeniýetiniň taryhynda Parfiýanyň siwilizasiýasyna aýratyn orun degişlidir. Merkezi Aşgabadyň golaýyndaky Nusaýda ýerleşip, Günorta Türkmenistanyň daglary, düzlükleri hem-de sähralary onuň sallançagy bolupdyr.Ony döredijiler türkmenleriň gadymy ata-babalarynyň biri bolan dah-parn taýpalary bolupdyr.
B.E. öň IV asyrda grek-makedon goşunlarynyň zarbasy astynda Ahemenitleriň imperiýasy dargapdyr. Aleksandr Makedonskiniň oruntutarlary bolan selewkitleriň döwründe Baktriýa, Parfiýa we Horezm döwletleri döräpdir. B.E. öň III asyrdan B.E. III asyryna çenli 600 ýyla golaý dowam eden Parfiýa döwleti uly imperiýa öwrülip, b.e. I asyryndan başlap Rim imperiýasynyň bäsdeşine öwrülipdir. Özüniň gülläp ösen wagtynda Ortaýer deňzinden Demirgazyk-Günbatar Hindistana çenli ýerleri öz içine alan Parfiýa imperiýasynyň esasy özeni Partawa bolupdyr.
Hut şu ýerde B.E. öň 247-nji ýylda Garagumda ýaşaýan aparn (ýa-da parn) taýpasynyň serdary Arşak Partawy eýeläpdir. Bu ýerdäki selewk satrapy Andragor öldürilipdir. Şondan soň Arsak özüni garaşsyz Parfiýanyň hökümdary diýip yglan edipdir. Parfawnisada Arsakidler neberesiniň mülkleriniň administratiw we ykdysady merkezi gurlupdyr. Köne Nusaýda geçirilen arheologik gazuwlar mahalynda tapylan dokumentler bu galanyň adynyň Mitridatkert bolandygyny kesgitlemäge mümkinçilik berdi. Ol B.E. öň 171-138-nji ýyllarda patyşalyk eden Mitridat I tarapyndan gurdurylypdyr.
Köne Nusaýda demigazyk we günorta atlandyrylýan iki sany arhitektura toplumy bolupdyr. Weýran bolan demirgazyk toplumdan 1948-nji ýylda pil süňkünde (şirmaýydan) edilen meşhur ritonlar tapyldy. Günorta toplumda üç sany desgany - diň şekilli ymaraty, inedördül we tegelek zallary tapawutlandyrmak bolar.
Köne hem-de Täze Nusaý şäherjiklerinde gazuw-agtaryş işleri geçirilende ajaýyp arhitektura, sungat ýadygärlikleri, keramiki gap-gaçlaryň böleklerine ýazylan hojalyk dokumentleriniň deň-taýy bolmadyk arhiwi ýüze çykaryldy.
Parfiýa şalarynyň genji-hazynalary saklanylýan gaznalary köp sanly jaýlardan, eýwanlardan hem-de içerki howlujyklardan ybarat ägirt uly dörtgyraň desga bolupdyr. Gaznalaryň jaýlary gymmatbahaly zatlardan dolan badyna olar petiklenip, özboluşly seýflere öwrülipdirler.
Genji-hazynalaryň saklanylýan gaznasyndan şirmaýydan ýonulyp ýasalan ritonlaryň uly toparynyň ýüze çykarylmagy öz wagtynda asyryň tapyndysy diýlip atlandyryldy. Ritonlar bilen doldurylan tutuş bir otagyň üsti açyldy. Ritonlar şirmaýydan ýonulyp ýasalyp, olaryň käbirleriniň detallary altyn çaýylan bürünçden, sap altyndan we bürnçden taýýarlanypdyr. Ritonlarda dürli kompozisiýaly güberçek gazma nagyşlar ýerleşdirilipir. Ritonlar kentawrlaryň, ýolbarsa çalymdaş grifonlaryň, aýallaryň we ş.m. keşbi bilen bezelipdir.
Bezeg-haşamlarynyň kompozisiýalarynyň sýužet äheňi esasan grek mifologiýasy bilen baglanyşykly bolup, ýöne grek mifleriniň personažlaryna ýerli, parfiýa häsiýeti berlipdir. Ritonlaryň birinde Parfiýa şalygyny esaslandyryjylaryň biriniň şaýylygyň ýüzündäki “skif” eşigine çalymdaş lybasly parfiýaly gabat gelýär. Beýlekileriniň käbirinde bolsa garamaýak parfiýalylary görýäris.
Gaznadan altyn çaylan gündogar tipli söweşjeň altyn paltajyk, ikiýüzli gysga gamalar, demir sowudyň bölekleri ýaly şa ýaraglarynyň görnüşleri hem tapyldy. Şanyň baýramçylyk galkany-da ussatlarça taýýarlanyp, kaşaň bezelipdir.
Seret[üýtget | edit source]
http://www.stat.gov.tm/content/info/turkmenistan/turkmenistan/ http://www.stat.gov.tm/assets/klasifikator/t_admin_delenie_20130101.pdf


text:
Türkmenistanyň prezidenti Gurbanguly Berdimuhamedow 12-nji ýanwarda “Amul-Hazar 2018” atly halkara awtoralli, welosiped we ylgaw ýaryşlaryny geçirmek boýunça guramaçylyk toparyny döretmek baradaky karara gol çekdi.
Karar esasynda Sport baradaky döwlet komitetine degişli ministrliklere, pudak edaralaryna, welaýatlaryň we Aşgabat şäheriniň häkimlikleri bilen bilelikde, “Amul-Hazar 2018” atly halkara awtoralli, welosiped we ylgaw ýaryşlaryny geçirmegiň tertibini bir aý möhletde işläp taýýarlamak we tassyklamak tabşyryldy diýip, TDH döwlet habar gullugy habar berýär.
26-njy fewralda Türkmenistanda birbada üç sany sport ýaryşy: “Amul-Hazar 2018” halkara awtoralli, weloýaryş we ýeňil atletikaçylaryň bäsleşigi başlanar.
Ralli we ýeňil atletikaçylaryň ýaryşy 15-nji sentýabrda, Türkmenbaşy şäherinde tamam bolar diýip, TDH döwlet habar gullugy habar berýär.
Belleýäris, bu çärelere görülýän taýýarlyklar prezident Gurbanguly Berdimuhamedowyň hut öz gözegçiliginde saklanylýar, ol golaýda ýaryş geçirmegiň estafeta taýagynyň nusgalaryny hem tassyklady.
ÇEŞME: Türkmenistanyň Hronikasy


text:
NextTM hödürleýar
Halanan ýazgylar
Bölümler
Soňky jogaplar
Türkmen talyplary Kazan şäherinde geçiriljek tomusky Uniwersiýada şu günlerden taýýarlyk görýärler. Talyplaryň sport baýramçylygy hasaplanýan Uniwersiýa adany esaslandyryjy Žan Petižan ony ilki “Uniwersitetleriň olimpiýa oýunlary“ diýip atlandyrmak isläpdir. Emma häzirki zamanyň olimpiýa oýunlaryny esaslandyryjy Pýer-de Kuberten bu teklibi üzül-kesil goldamandyr. Şeýlelikde, ilkinji Uniwersiýada “Talyplaryň halkara ýaryşlary“ ady bilen geçirilipdir. Uniwersiýada 6-njy iýuldan 17-nji iýula çenli aralykda dowam edip oňa 17-28 ýaş aralygyndaky talyplara gatnaşmaga hukuk berilýär. Türkmen talyplary sportuň 15-e golaý görnüşinden gatnaşarlar.
Türkmenistan Watanymyzda dünýä ölçeglerine gabat gelýän Gyşky oýunlar sport toplumynyň açylmaklygy sportuň gyşky görnüşleriniň, şol sanda buzda typmaklygyň we hokkeý oýnunyň ösmekligine getirdi. Golaýda Figuralaýyn typmak görnüşinden açyk ýaryş geçirildi. Bu yaryşa ýaşajyk türgenleriň ençemesi gatnaşdy.
Paýtagtymyzdaky 2-nji hem 50-nji orta mekdebinde El pökgüsi boýunça mekdep okuwçylarynyň gatnaşmagynda Türkmenistanyň çempionaty başlandy ýaryş üç günläp dowam eder.
Balkanabat şäherinde sportuň Gylyçlaşmak görnüşinden Türkmenistanyň çempionaty dowam edýär.
Türkmenabat şäherinde boks boýunça Türkmenistanyň birinjiligini almak ugrundaky bäsleşik başlandy. Yaryş Fewral aýynyň 10-na çenli dowam eder.
Fewral aýynyň 8-12 aralygynda Stoluň üstünde oýnalýan tennis görnüşinden Türkmenistanyň çempionaty geçiriler.
Ýokary okuw mekdepleriniň professor-mugallymlarynyň arasynda Futbol boýunça ýaryş dowam edýär.


text:
Russiýa Siriýa S-300 ulgamlaryny ornaşdyrar
Russiýa Siriýa S-300 ulgamlaryny ornaşdyrar
Ysraýylyň rus uçaryny urup düşürmeginden soň Moskwadan ilkinji göçüm geldi.
Russiýanyň Goranmak ministri Sergeý Şoýgu Siriýa S-300 ulgamlarynyň ornaşdyrylmagy barada kararyň kabul edilendigini aýtdy.
Ministr Şoýgu ozal Ysraýylyň talabyna laýyklykda ugradylmagy saklanan S-300 howadan goranyş ulgamlarynyň iki hepdäniň dowamynda Siriýa ugradyljakdygyny aýtdy.
Howadan goranyş ulgamy 250 kilometr alysdaky howa ulaglarynyň öňüni almak we birnäçe howa nyşanasyny şol bir wagtda hatardan çykarmak ukybyna eýe.
Ysraýyl, uçarlarynyň uçandan gysga wagt soň şol ulgamlar tarapyndan urlup düşürilmegine alada bildirýär.


text:
Global Perspektiwa 31 Günbatar Boýunça Eýelenmeli Üç Görnüşli Pozisiýa
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…
Günbatar Boýunça Eýelenmeli Üç Görnüşli Pozisiýa
Soňky 200 ýyla ser salanymyzda Osman döwletiniň soňky ýyllarynda, Respublika döwründe ýaşap geçen we döwrebap pikirzadalaryň esasy diskussiýalaryndan biri günbatar boýunça eýelenmeli pozisiýa bilen bagly. Ynkybalap, günbatar medeniýeti, Ýewropa Bileleşigi we soňky döwürde bolsa globallaşma bilen bagly tapawutly adalgalar bilen dowam etdirilýän diskussiýa esasan günbatar boýunça eýelejek pozisiýamyz baradaky esasy diskussiýanyň dowamydyr.
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…
Osman döwletiniň soňky döwürlerindäki pikirzadalarynyň günbatary günbatar medeniýeti boýunça esasan üç sany tapawutly garaýyşa eýedigini aýdyp bileris. Boýun egmek hökmünde atlandyrylýan ilkinji çemeleşmäniň iň bir adaty mysaly döwrüň “Ijtihad” žurnalynyň eýesi we ýazyjy Abdullah Jewdediň çemeleşmesi. Jewdediň pikiriçe ýekeje medeniýet bar. Ol hem günbatar medeniýeti. Günbatar medeniýeti dikeni we güli bilen ykrar edilmeli. Eger şeýle bolman halatynda, ýok bolup gitmek gutulgysyz.
Ikinji çemeleşme bolsa, ret ediji çemeleşme. Sözüň doly manysynda reaksionerlik bilen günbatar bilen bagly ähli zada garşy durýan, günbatary hamala diýersiňiz ähli erbetlikleriň gözbaşy hökmünde kabul edýän çemeleşme.
Üçünji çemeleşme bolsa sagdyn pikirli ýa-da ynamly çemeleşme hökmünde atlandyrylýar. Bu çemeleşmede günbataryň imperialist tagallalary ünsden düşürilmeýär. Şonuň bilen birlikde boýun egijiligiň we ret edijiligiň arasynda sagdyn pikirli pozisiýa eýelemek mümkin. Günbatara bolan gahar-gazabymyzyň günbataryň gowy taraplaryny we öz ýaramazlyklarymyzy görmegimize päsgel bermegi islenýär. Bu çemeleşmäniň iň konkret mysaly 1-nji Jahan urşy ýyllarynda Osman döwletiniň baş weziri Halim Paşadyr. Baş weziriň pikiriçe başdan geçirilen wakalara garamazdan gündogar we günbatar bilelikde, agzybir ýaşamaly. Gündogar bilen günbataryň arasyndaky garşydaşlyklarda diňe bir günbataryň günäkär bolmandygyny, gündogaryň hem ýeterlik günäleriniň bardygyny beýan edýär. Baş wezir “Taassub” atly kitaby ýazmagyndan esasy maksadyň bu iki jemgyýetiň arasyndaky öýke-kinäni we duşmançylygy güýçlendirmek däl, eýsem agzybir, arkalaşykly ýaşamaklarynyň öňündäki ýalňyş düşünjeleriň ortadan aýrylmagyndan ybaratdygyny beýan edipdir.
Ýalňyş pozisiýa eýelemek we onuň netijeleri
Bu diskussiýa taryhda galan diskussiýa däl. Şu günki günde belki has güýçli. Globallaşma tapgyrlary bilen gündogaryň, günbataryň, demirgazygyň, günortanyň geografik we terminologik manyda nireden başlap, nirede gutarýandygy indi ozalkysy ýaly kesgitli däl. Dünýä indi has çylşyrymly. Dünýäden üzňe, öz medeni çäklerinde galmagyň hötdesinden gelmek has-da kynlaşdy.
Şu günki günde günbatarda millionlarça bosgun we musulman ýaşaýar. Geografik taýdan günbataryň daşynda ýaşaýan jemgyýetleriň günbatar görä pozisiýa eýelemek ugrundaky tagallalaryny bir gyra goýup, şu nukdaý nazardan syn etmek mümkin. Diskussiýany günbatarda ýaşaýan jemgyýetler boýunça dowam etdirmek bolar. Çünki günbatar halklarynyň içinde ýaşaýan bosgunlar we musulmanlar arkaly meselä has takyk göz ýetirmek mümkin, ýalňyş pozisiýa eýelemeleriň agyr, ýumrujy we ýok ediji netijeleri has ýerlikli seljeriler. Beýleki tarapdan günbatardan daşarda ýaşaýan jemgyýetleriň günbatara görä pozisiýa eýelemekleri hem beýan edilen üç çemeleşlmäniň daşynda däl.
Şu günki günde günbatarda ýaşaýan bosgunlaryň we musulmanlaryň arasynda, Osman döwründäki intelligentleriň arasynda-da görülen boýun egiji we ret ediji çemeleşmäniň diýseň giňden ýaýrandygyny aýdyp bileris. Eýe bolan ýeňiliş psihikasy bilen adamlar boýun egiji ýa-da ret ediji radikallyga eýe bolýarlar.
Awstraliýa, Kanada we ABŞ ýaly ýurtlarda tapawutly şahsyýetler we medeniýetlere degişli adamlar beýleki ýerlere görä has erkin ýaşaýar. Şonuň netijesinde-de şol ýurtlarda ýaşaýan bosgunlar we musulmanlar, ýaşaýan jemgyýetlerine has mylaýym we utgaşykly çemeleşýärler. Belkem şol sebäpli has gysga möhletde utgaşýarlar. Ýewropada bolsa ýurtlaryň has basyş ediji, assimilirleýiji syýasatlary sebäpli boýun egiji we ret ediji çemeleşmeler ýaýbaňlanýar. Şol ýurtlarda bosgunlar eýe bolan medeniýetleri we dini ynançlary bilen ýaşaýan jemgyýetiniň gymmatlary hem-de degişli döwletleriň gysyjy çemeleşmeleriniň arasynda galan halatynda boýun egiji ýa-da ret ediji pozisiýa eýelemeli bolýarlar.
Ret edijilik taýdan öz medeniýeti bilen gelen günbatar ýurdunda ykrar edilmeýän ýa-da özüni beýan edip bilmeýän gatlaklar ýaşaýan jemgyýetleriniň ähli gymmatlyklaryny, guramalaryny dolulygyna ret edýän garaýyşa eýe bolýarlar. Şeýle radikallyga eýe bolan gatlaklar birnäçe wagt soň ýaşaýan jemgyýetlerinden doly üzňeleşýärler. Şol gatlaklar birnäçe möhletden soň terror guramalarynyň arkaýynlyk bilen şert tapýan gatlaklaryna öwrülýärler. Şol sebäpli Owganystan, Yrak, Liwiýa ýaly günbatar tarapyndan basylyp alynan ýurtlardan daşgary DAIŞ ýaly terror guramalaryna bolan iň ýokary gatnaşyk günbatar ýurtlaryndan amala aşýar. Ähli zada garşy durýan, ähli zady ret edýän psihiki çökgünlikde günbatardaky şol gatlaklar üçin terror guramalary azatlyk ýaly görünýär. Emma şol ýaşlar iňlis, fransuz, nemes dillerini bilýärler. Käbirleri gowy ýokary bilimli. Gelen ýurtlarynyň medeniýetlerini we dillerini bilýärler. Dogry pozisiýa eýelemegiň hötdesinden gelen halatynda günbatarda gelen ýurtlaryna uly goşant goşup biljekdigine garamazdan, ýalňyşlyklar sebäpli terror guramalarynyň toruna düşýärler. Ret edijiliň ýok bolmakdan daşgary hem şol psihika eýe bolan adamlar we hem ýaşaýan jemgyýetleri üçin hiç hili geljekleri ýok. Şol sebäpli ret ediji çemeleşmne plýuralizmi howp hökmünde kabul edýän plýuralist däl gatlaklar we günbataryň käbir howpsyzlyk gulluklary tarapyndan hem goldaw tapýarlar. Şol gulluklar ret ediji gatlaklaryň we garaýyşlaryň musulman ýurtlara ugradylmagy ugrunda tagalla edýärler.
Ret edijilige doly ters gelýän görnüşde günbatarda ýaşaýan bosgunlar beýleki bir ýalňyş pozisiýa bolan boýun egiji çemeleşmäge eýe bolýarlar. Boýun egiji çemeleşmäniň kabul edilmeginde ýaşaýan jemgyýetleriniň, döwletiň başga çykalga goýmazlygynyň hem täsiri uly. Boýun egiji çemeleşmä eýe bolanlar geçmişde eýe bolan gymmatlyklaryny, dini ynançlaryny, medeniýetlerini dolulygyna bir gyra goýup, assimiliýasiýa bolýarlar. Boýun egiji gatlaklar hem özboluşlyklaryny dolulygyna bir goýandyklary üçin ýaşaýan jemgyýetine goşant goşma potensiallary galmaýar. Boýun egiji gatlaklar ýaşaýan jemgyýetlerine ýaranjaňlyk etmek, özlerinden şeýle zada garaşylýandygy düşünjesi bilen ýa-da gelejek aladasy bilen öz medeniýetlerini we gelen ýurtlaryny yzgiderli kemsitme naýynjarlygy bilen hereket edýär. Bu çemeleşme aslyna seredilende haýsydyr bir özleşdirilip bilinmeýän çemeleşmäniň her bir wakada ýaňadandan ýüze çykarylma tagallasynyň netijesi bolup biler. Ýewropadaky bosgunlaryň arsyndan çykyp, assimilirlenen käbir gatlaklaryň kemala gelen jemgyýetine, medeniýetine we ýurduna garşy aşa realsiýasy bildirmeginiň näme sebäbi bolup biler eýsem? Bu radikal çemeleşmä bosgunlaryň öz arasyndan çykanlar tarapyndan kemsidilmegine, ýaşan ýurtlarynyň ýolbaşçylary tarapyndan goldaw berilen halatynda ol, ýaşalan ýurt bilen bosgunlaryň we gelinen ýurduň arasyndaky gatnaşygyň has-da dartgynlaşmagyna sebäp bolup biler.
Sagdyn pikirli pozisiýa nämeleri getirer? Gepleşigimiziň indiki sanynda dowam ederis.
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirdik.


text:
Daşary ýurtly sosiologlaryň geçiren barlaglaryna görä, haýsy ýurduň raýatlarynyň has köp uklaýandygy anyklandy. “1843” atly ylmy žurnalyň mälim etmegine görä, ukynyň dowamlylygynyň durmuş derejesine baglydygy aýdylýar. Barlag işleri döwründe “Sleep Cycle” programmasyndan peýdalanyldy. Ol adamlaryň oýa we ukuda wagtdaky işjeňligini yzarlaýar. Programmanyň mümkinçiliklerinden 1 milliondan gowrak adam peýdalanýar. Şonuň netijesinde, dünýäde iň köp ýatýan Täze Zelandiýanyň raýatlary boldy. Olaryň görkezijisi bir günde 7 sagat 40 minuta barabar. Gollandiýanyň, Finlýandiýanyň, Awstraliýanyň we Beýik Britaniýanyň raýatlary hem ukynyň dowamlylygy boýunça ilkinji bäşlige girdi. Olar bir günde 7,3 sagat uklaýarlar. Rus raýatlary ýewropaly goňşularyna garanyňda, birneme az ýatyp, olaryň görkezijisi bir günde 7 sagat 10 minuta deňdir. 6,5 sagatdan az uklaýan ýurtlar Ýaponiýa, Günorta Koreýa we Saud Arabystanydyr. Umuman, Ýer şarynyň ýaşaýjylary ortaça, 7 sagat 12 minut uklaýar. Barlagçylaryň derňewine görä, erkekler aýallara garanyňda, 20 minut az uklaýar.
Esasy Ylym we Tehnologiýa Iň köp uklaýan halk


text:
Türkmenistanyň Senagatçylar we telekeçiler partiýasynyň ikinji gurultaýy geçirildi.
Resmi maglumatlara görä, Aşgabatda geçirilen gurultaýda partiýanyň merkezi geňeşiniň ýolbaşçylarynyň, barlag komissiýasynyň amala aşyran işine, guramaçylyk işlerine seredilipdir.
Şeýle-de, türkmen mediasynyň habar bermegine görä, partiýanyň merkezi geňeşiniň täze başlygy saýlanyp, bu wezipä “Halys” atly hojalyk guramasynyň müdiri Saparmyrat Owganow bellenipdir.
Türkmenistanda Senagatçylaryň we telekeçileriň syýasy partiýasy 2012-nji ýylda döredildi. Ony esaslandyran Senagatçylar we telekeçiler bileleşigi 2007-nji ýylda döredildi. Bileleşigiň “Rysgal” atly hem banky, hem-de neşri bar.
Türkmenistanda hususy telekeçiligi ödürmek maksadyny öz öňünde goýýan Senagatçylar we telekeçiler bileleşigine döwlet tarapyndan maliýe goldawy berilýär.


text:
Gökhan Türkmen Biyografi, Gökhan Türkmen Düğün Fiyatı, Gökhan Türkmen Düğün Kaşesi, Gökhan Türkmen Düğün Organizasyonu, Gökhan Türkmen Düğün Ücreti, Gökhan Türkmen Fotoğrafları, Gökhan Türkmen Hayatı, Gökhan Türkmen iletişim, Gökhan Türkmen İletişim Bilgileri, Gökhan Türkmen Kaşe, Gökhan Türkmen Kaşesi, Gökhan Türkmen Klip, Gökhan Türkmen Klipleri, Gökhan Türkmen konser, Gökhan Türkmen Konser Bedeli, Gökhan Türkmen konser fiyatı, Gökhan Türkmen Konser Ücreti, Gökhan Türkmen Konseri, Gökhan Türkmen Konserleri, Gökhan Türkmen KonserTakvimi, gökhan türkmen menajer, gökhan türkmen menajeri, gökhan türkmen menajerlik, Gökhan Türkmen menejer, Gökhan Türkmen Menejeri, Gökhan Türkmen Menejerlik, Gökhan Türkmen Resimleri, Gökhan Türkmen Resmi, Gökhan Türkmen Resmi Menajer, Gökhan Türkmen Resmi Menajeri, Gökhan Türkmen Resmi Menajeri Kim, Gökhan Türkmen Resmi Menajerlik, Gökhan Türkmen Resmi Menejer, Gökhan Türkmen Resmi Menejeri, Gökhan Türkmen Resmi Menejeri Kim, Gökhan Türkmen Resmi Menejerlik, Gökhan Türkmen Resmi Site, Gökhan Türkmen Resmi Sitesi, Gökhan Türkmen Şarkıları, Gökhan Türkmen Telefon, Gökhan Türkmen Telefon Numarası, Gökhan Türkmen Telefonu, Gökhan Türkmen Videoları...
Benzer Makaleler


text:
Hudaýyň aýaly we maşgalany ýaradyşy
Başlangyç kitabynyň 2:18-24-nji aýatlarynda şu barada aýdylýar: “18 Reb Hudaý: «Adama ýekelik ýagşy däl, oňa özüne laýyk kömekçi ýaradaýyn» diýdi. 19 Reb Hudaý ähli haýwanlary, guşlary toprakdan döretdi we adamyň olary atlandyryşyny görmek üçin, olary onuň ýanyna getirdi. Adam ähli janly-jandarlara näme at beren bolsa, şol-da olaryň ady boldy. 20 Şunlukda, adam ähli mallara, guşlara, ähli haýwanlara at berdi. Ýöne adamyň özüne laýyk kömekçi tapylmady. 21 Reb Hudaý adamy agyr uka giderdi; adam ukudaka, Reb onuň bir gapyrgasyny alyp, boşap galan ýerini et bilen örtdi. 22 Reb Hudaý adamyň bedeninden alan şol gapyrgasyndan aýal ýaratdy we ony adamyň ýanyna getirdi. 23 Adam ony görüp: «Ine, süýegi öz süýegimden, teni öz tenimdendir; ol aýal bolar, çünki ol ärinden alnandyr» diýdi. 24 Şol sebäpden hem erkek ata-enesini taşlap, aýaly bilen ýapyşýar we olaryň ikisi bir ten bolýar”.
Ine, şu aýatlarda görşümiz ýaly, Hudaý ilkinji aýaly we maşgalany ýaratdy. Reb Hudaý (18-nji ayat): «Adama ýekelik ýagşy däl, oňa özüne laýyk kömekçi ýaradaýyn» diýdi. Hudaý biziň mätäçliklerimizi öňünden bilýär. 22-nji aýatda, Hudaý How enäni Adam ata üçin ýaradýar: “Reb Hudaý adamyň bedeninden alan şol gapyrgasyndan aýal ýaratdy we ony adamyň ýanyna getirdi”.
Maşgala bu Hudaýyň pikiridi. Hudaý adamyň mätäçdigini gördi. Emma, Adam ata maşgala barada pikir hem etmeýärdi. Hudaýyň Özi oňa düşündi. Aýaly onuň gapyrgasyndan ýasady. Sebäbi olaryň ýaşaýşy, gatnaşygy haýwanlardan tapawutlydy. Çünki Hudaý olary Özüne meňzeş edip ýaradypdy. Gapyrgadan ýasalmak, bu deňsizligi aňlatmaýar. Bu erkegiň aýalyny söýüp, bir ten bolmagy üçin, goramagy üçindir. Hudaý erkek we aýaly dürli wezipeler üçin tapawutly edip ýaratdy. Emma bir maksat üçin ýaratdy. Ol-da Hudaýy hormatlamak üçindir!
Ine, Hudaý maşgalany erkek we aýala sowgat edip berdi. Hudaý erkek bilen aýalyň ýaşaýyş gatnaşygyndaky esaslaryny adamlaryň däp-dessuryna, medeniýetine ýada düşünjelerine laýyklykda ýaratman, Öz islegine we maksadyna laýyk edip ýaratdy. Hudaýyň maksady 24-nji aýatda görkezilýär: “Şol sebäpden hem erkek ata-enesini taşlap, aýalyna ýapyşýar we olaryň ikisi bir ten bolýar”. Hudaý aýaly kömekçi edip ýaradandygy üçin adam ene-atasyny taşlap, aýalyna goşulmalydy. Olar indi biri-biri üçin jogapkärçilik çekmelidi, biri-birini başgalardan ýokary söýmelidi, biri-biri bilen päk är-aýallyk gatnaşygynda bolmaklygy aňladýardy. Güýçli, sagdyn maşgala bolmak üçin şol Hudaýyň 24-nji aýatdaky prinsipini saklamalydyrys. Maşgalaň maksady birlik bolmaly! Är-aýal birleşenden soň tende bir bolýarlar.
Mukaddes Kitapda maşgala barada näme diýýär:
- Nagmalar nagmasy 4:9-10: “Eý, ezizim, gelinligim, köňlümi maýyl etdiň, gözleriň bilen bir bakyşda, boýnuň hünjüsiniň biri bilen köňlümi maýyl etdiň. Ne şirin söýgiň seniň, eý, ezizim, gelinligim! Yşkyň şerapdan, atyryňyň hoşboý ysy ähli hoşboý ysly zatlardan lezzetlidir!” Romantika hökman gerek.
- Matta 5:32: “Men welin size diýýärin, zynadan başga sebäp bilen aýalyny aýyran adam onuň zyna etmegine sebäp bolýandyr. Aýrylan aýala öýlenen-de zyna edýändir”. Ahlaksyzlyk ynamy we gatnaşygy bozýär.
- Matta 19:6, 9: “Şoňa görä, indi olar iki däl-de, bir ten hasaplanarlar. Hudaýyň goşanyny hiç kim aýyrmasyn. Men size aýdýaryn, kim aýalyny zynadan başga sebäp bilen aýryp, başga aýala öýlense, ol zyna edýändir. Ärinden aýrylan aýala öýlenen hem zyna edýändir”. Maşgala bu hemişelik bolmaly.
- Rimliler 7:2-3: “Ärli aýal diri ärine kanun arkaly baglydyr, äri ölse welin, nika kanunyndan boşaýar. Şoňa görä-de, aýal äri dirikä başga äre barsa, oňa zynahor diýler, ýöne äri ölse, ol kanundan azatdyr, başga äre barsa hem zynahor däldir”. Diňe ölüm är-aýaly aýyrmaly. Başga hiç zat aýyrmaly däl.
- Efesliler 5:21-33: “21 Mesihe bolan uly hormatyňyz bilen birek-birege tabyn boluň. 22 Eý aýallar, Rebbe tabyn bolýan ýaly, äriňize tabyn boluň. 28 Şunuň ýaly hem ärler aýalyny öz teni kimin söýmelidir. Aýalyny söýýän özüni söýýändir. 29 Çünki hiç kim hiç haçan öz tenini ýigrenmän, gaýtam, ony iýmitlendirip timarlaýandyr. 33 Şeýlelikde, her biriňiz aýalyňyzy özüňiz ýaly söýüň, aýal hem ärini sylasyn”. Maşgala duýgy däl-de, söýgi esasynda gurulmaly.
- Efesliler 5:23-32”: “Eý ärler, Mesihiň imanlylar ýygnagyny söýşi ýaly, siz hem aýalyňyzy söýüň”. Maşgala bu ýygnagyň we Mesihiň simwoly bolmaly.
- Ýewreýler 13:4: “Hemmeler nika hormat goýsun, düşek günä bilen hapalanmasyn. Çünki Hudaý ahlaksyzlary, zynahorlygy höküm eder”. Maşgala hormat goýulmaly we günä bilen hapalanmaly däl.
Hudaý maşgalany Öz şöhraty üçin döretdi we we maşgala duýgy esasynda däl-de, söýgi esasynda gurulmaly. Men yokardaky aýatlar siziň maşgala baln düşünjäňizi has giňeldendir diyip umyt edýärin.


text:
"Türkiýe Siriýada parahatçylygyň üpjün edilmegini isleýär"
Mewlüt Çawuşogly Pakistanyň Daşary işler ministri Şah Mahmud Kureýşi bilen bolan duşuşygyndan soň metbugata beýanat berdi
Resmi sapar bilen Pakistana giden Daşary işler ministri Mewlüt Çawuşogly Pakistanyň Daşary işler ministri Şah Mahmud Kureýşi bilen bolan duşuşygyndan soň metbugata beýanat berdi.
Siriýa we Idlib meselesinde Türkiýäniň tutanýerli tutum alyp barýandygyny aýdan Ministr Çawuşogly, Türkiýäniň Siriýada parahatçylygyň üpjün edilmegini we meseläniň syýasy taýdan çözülmegini isleýändigini aýtdy.
Türkiýäniň Siriýa meselesiniň çözülmegi üçin Astanada we Ženewada uly tagalla edendigini aýdan Çawuşogly, Siriýanyň geljegine wehim salýan terrora garşy göreşde tutanýerli tutum alyp barýandyklaryny ýatlatdy.
Çawuşogly “Biz terrora garşy göreş meselesinde ähli ýurtlar bilen hyzmatdaşlyk etmäge taýar, emma terror guramasyna garşy göreş bahanasy bilen asuda ilatyň, zenanlaryň we çagalaryň öldürilmegi nädogry. Asuda ilatyň öldürilmegi bilen sebitde parahatçylyk we durnuklylyk üpjün edilip bilinmez” diýdi.


text:
Gelejek
Hormotly agzalar we agza däller ýetip gelen gurbanlyklaryñyz ýejetäk bolon beýik Alla kabul eýlesin.
...
....
....
.....
......
.......
..
.
Kömek gerek - Men kesel
Men dünýä inenimden zrenýam pes.Daşdan görmeklik kyn düşýär, 5-6ýyl Linza,aýnek çalşyp dakynýan elbetde şu zyýanlymy?Maslahat berip biljegiñ barmy?
P.S:Linza dakynyp çep gözimi zaýaladym.
Her janly - ölümi dadar
Internet sahypasynda ýaş gyzlar wejaralyk da görsem gaty utanýan,òzlerini porno aktyor diýip,ony biznes hökmünde görüp özinden geçýäler.Owadan aý ýaly gyzlar,maşgalañ enesi, bir çaga ejesi.Dowzahyñ odyna ýanjak nur ýaly gyzlar.
Ýetilmedik arzuwym...
Arzuwymda Arýol reşkaň veduşisi bolmak bardy.Arzuwym hasyl bolarmy?
Saparmyrat Nyýazow adyndaky Suw toplymy.
Nyýazow Suw toplymyna ýüzmäge ýazylsam nahili hezilmikä?Ýüzübä bilemok öwrenerisdä!Maslahat berip biljegiňiz barmy ?
Jizn eto ne kino !
Ählimiz bir dünýäde ýaşasagam, herimiziň
ruhy dünýämiz aýry. Kimleriň köňül arygy göni jennetden gözbaş
alýar. Kimleriň kinesi dowzahyň közünden alawly çabraýar. Ýöne hiç
kim öz pikirinden dänesi, „meniňki ýalňyş” diýip, hatasyny boýun alasy
gelenok. Her kim özüçe perişde.
Degisme
Bir gyz jorasyny gürrün beryâr;
-Ony elime tutdyrdy,ilki sygmajak bolly.Özem ulydy,yokaryk-aşak sallap başladym.Biraz wagtdan çogdy welin srazu agzyma saldym.Birazajyk üssüme döküldi veli zyyany yokla,süpürip ayraryn.Yöne beter gazly edyaler shu Coca-Cola'ny.
Hiç zat
Derwüş:
– Sen kim? - diýipdir. Ol:
- Men derwezeban.
- Senden ýokarda kim bar?
- Garawulbaşy.
- Ondan ýokarda kim bar?
- Serkerdebaşy.
- Ondan ýokarda kim bar?
- Wezirlerbaşy.
- Ondan ýokarda kim bar?
- Hökümdar.
- Hökümdardan beýik kim bar?
- Hudaý.
- Huda...
Osman Ödäýewiň Altynjan hatyn Romany
Salam saýtyň hormatly agzalary bu gün size Osman Ödäýewiň Altynjan hatyn Romanyň elektron görnüşini size hödürleýän. Goýulan salgydan arkyýn ýükläp bilersiňiz.
1. Salgy: Osman Ödäýew Altynjan hatyn (Roman) 1 jilt.
Tutýan göwrümi 23.0 Mgbaýt.
https://drive.google.com/file/d/1R7Y_qCWIwH4WcSTv3h0DYmV1IdPPkdEu/vi...
Instagramda dida_mc12
instagramda dida_mc12 meni yzarlap bilersiniz...
Gysgajyk degişme
Bir adam "r" diýip bilenok. Özem şeýlebir dileçeper eken. Öz aýtçak sözlerini "r" diýip bilmeýändigini bildirmän aýtýan eken. Bir gün bazardan erik alyp gelýärka öňünden tanyşlarynyň biri çykyp onuň üstünden gülmek üçin:
-bazardan näme alyp gelýäň?-diýip sorapdyr. Ol bolsa:
-gelnejeňe miwe alyp gelýänlaý- diýip jogap beripdir.
Matematika
Hemmanize salam. Men ynsanperwere tabshyryan. Gayrat edip komek edin men 04.08de matematikadan egzamenim bar mana bashlangych matematikadan maglumat gerek. Hayysh nirde tapyp bolyan bolsa yazyn yada 64283513/imo account
Shuna suratlaryny ugradaynn haysh!..
«Awaza» milli dynç alyş zolagynda täze akwopark açyldy
Türkmenistanlylar gojaman Hazaryñ türkmen kenaryna ýurduñ iñ ajaýyp künjekleriniñ biri hökmünde garap, tomus paslyny bu ýerde geçirmegi göwnemakul bilýärler. Her ýyl tomus möwsüminde bu ýere dynç alýanlaryñ müñlerçesi gelýär. Awazada dynç almak, şol sanda maşgala bolup dynç almak üçin ähli şertleriñ we hyzmatlaryñ ýokary derejesi ýylyñ bütin dowamy...
Il saglygy – ýurt baýlygy
Halkyň saglyk ýagdaýy ýurduň abadançylygyň iň möhüm görkezijileriň biri hasaplanýar. Sagdyn adam jemgyýetiň gymmatly baýlygy. Döwlet maksatnamasyny durmuşa geçirmekde esasy mesele halkyň saglygyny goramakdan ybarat. Oňa durmuş ykdysady lukmançylyk çäreleriň toplumy degişli bolup bu meseläniň esasy – keseliň öňüni almakdan, adamlaryň saglygyny gorap...
Täze açylan ALEMJAHAN.NET saýty barada gysgajyk
Ine bugun size veriloft tarapyndan taýýarlanan Älemjahan atly saýtyny döretdik. Bu alemjahan.net forumyny taýýarlamak üçin 2 aý wagt alandyr. Ahyr garaşylan güne ýetdik, saýta bloglar, täzelikler, kitaphana, bildirişler we online tv ýaly bölümleri ýerleşdirdik.
Bloglar- bölüminde öz halan temalaryňyzda mowzuklary açyp bilerler ýaly w...
Dünýäniň iň baý adamlary 2018
Bilişimiz ýaly Forbes žurnaly ýylda "Top-10 World Richest people" sanawyny çykarýar.
Forbes 72 döwletden we terroristlerden (ilkinji gezek Horwatiýaly we Zimbabweden hem adam girdi) 2208 milýarderi hasaba aldy. Bu ýygyna 9.1 trillion $ degişli bolup, ol dünýä pulynyň 18%-ini düzýär. Sanawda bolsa birinji ýeri Jeff Be...
Dykgat!
Häzir biziň obada Aý tutulyp başlady welin, öňüni alyp bolanokmy? Ýa-da öňüni alardan giçmi?
Aý tutulmagy
Bu gün (27.07.2018) Türkmenistan wagty bilen sagat 22:14-de Aý tutlmagy başlanýar. Gije sagat 01:21-de doly tutulma bolar we sagat 04:28-de bu hadysa gutarar. Aý doly tutulanda gyzyl reňkde bolar. Tomaşa ediň, sypdyrmaň!
Türkmenistan döwleti Eýrana gumanitar kömegini berdi
Eýranda bolan ýer titremeden soň Türkmenistan Eýrana gumanitar kömek iberdi
https://alemjahan.net/news/trkmenistan-dwleti-erana-gumanitar-kmegini-berdi-254895


text:
Şu gün Aşgabady ösdürmegiň 13-nji tapgyrynyň binalary dabaraly ýagdaýda açyldy. Bu dabara Türkmenistanyň Prezidenti Gurbanguly Berdimuhamedow hem gatnaşdy. Aşgabady ösdürmegiň 13-nji tapgyrynda açylyp, ulanylmaga berlen binalar: Türkmenistanyň Milli howpsuzlyk ministrliginiň Köpetdag etrap bölüminiň edara binasy, potratçysy «Gujurly inžener» hojalyk jemgyýeti; Köpetdag etrap prokuraturasynyň edara binasy, potratçysy «Rysgally zähmet» hojalyk jemgyýeti; Türkmenistanyň Döwlet haryt-çig mal biržasynyň 12 gatly, 66 öýli ýaşaýyş jaýy, potratçysy «Rysgally zähmet» hojalyk jemgyýeti; Köpetdag etrap polisiýa bölüminiň edara binasy, potratçysy «Aga gurluşyk» hususy kärhanasy; Türkmenistanyň Medeniýet ministrliginiň 12 gatly, 44 öýli, dükanly ýaşaýyş jaýy, potratçysy «Aga gurluşyk» hususy kärhanasy; Türkmenistanyň Syýahatçylyk baradaky döwlet komitetiniň edara binasy, potratçysy «Çeper gurluşyk» hususy kärhanasy; Türkmenistanyň Ministrler Kabinetiniň ýanyndaky Gidrometeorologiýa baradaky milli komitetiniň edara binasy, potratçysy «Çeper gurluşyk» hususy kärhanasy; Köpetdag etrap kazyýetiniň edara binasy, potratçysy «Gujurly inžener» hojalyk jemgyýeti; Türkmenistanyň Daşary işler ministrliginiň 12 gatly, 44 öýli ýaşaýyş jaýy, potratçysy «Gujurly inžener» hojalyk jemgyýeti; Türkmenistanyň Syýahatçylyk baradaky döwlet komitetiniň 12 gatly, 44 öýli ýaşaýyş jaýy, potratçysy «Çyzgy» hojalyk jemgyýeti; Saglyk öýi, potratçysy «Çyzgy» hojalyk jemgyýeti; Köpetdag etrap häkimliginiň edara binasy, potratçysy «Myradym» husysy kärhanasy; Oguzhan köçesiniň Bitarap Türkmenistan şaýolyndan Garaşsyzlyk şaýoluna çenli bolan aralygyny döwrebap şekilde abadanlaşdyrmak işleri, potratçysy «Ojar Aziýa» hususy kärhanasy; «Ätiýaçlandyryş hyzmatlary» ýapyk görnüşli paýdarlar jemgyýetiniň edara binasy, potratçysy «Ösüş gurluşyk» hususy kärhanasy; «Aşgabathyzmat» önümçilik birleşiginiň «Owadan» hyzmat ediş öýi, potratçysy «Ussat inžener» hususy kärhanasy; birinji gatynda söwda we hyzmat ediş merkezi ýerleşýän 3 gatly 200 orunlyk awtoduralga, potratçysy «Ussat inžener» hususy kärhanasy; «Türkmenhowaýollary» döwlet milli gullugynyň Howa gatnawlarynyň Baş gullugynyň edara binasy, potratçysy «Dürli-ýaz» hususy kärhanasy; Türkmenistanyň Aragatnaşyk ministrliginiň 12 gatly, 66 öýli ýaşaýyş jaýy, potratçysy «Dürli-ýaz» hususy kärhanasy; «Türkmenistan» döwlet täjirçilik bankynyň 12 gatly, 66 öýli ýaşaýyş jaýy, potratçysy «Ajaýyp bina» hojalyk jemgyýeti; birinji gatynda söwda we hyzmat ediş merkezi ýerleşjek 200 orunlyk awtoduralga, potratçysy «Ajaýyp bina» hojalyk jemgyýeti; «Türkmennebitgazgurluşyk» döwlet konserniniň 12 gatly, 66 öýli ýaşaýyş jaýy, potratçysy «Dowamat» hojalyk jemgyýeti; Türkmenistanyň Oba hojalyk ministrliginiň 12 gatly 66 öýli, dükanly ýaşaýyş jaýy, potratçysy «Berk ýol» hojalyk jemgyýeti; Aşgabat şäher häkimliginiň 12 gatly, 66 öýli, dükanly ýaşaýyş jaýy, potratçysy «Gümmez gurluşyk» hojalyk jemgyýeti; her biri 600 orunlyk iki sany mekdep, potratçylary «Polat gurluşyk» hem-de «Muhammet-Balkan» hojalyk jemgyýetleri; Türkmenistanyň Senagatçylar we telekeçiler birleşmesiniň 12 gatly, 66 öýli, dükanly ýaşaýyş jaýy, potratçysy «Nusaý ýollary» hususy kärhanasy; Türkmenistanyň Goranmak ministrliginiň 12 gatly 44 öýli dükanly ýaşaýyş jaýy, potratçysy «Polat gurluşyk» hojalyk jemgyýeti; her biri 160 orunlyk iki sany çagalar bagy, potratçylary «Berk Gala gurluşyk» hem-de «Baýly gurluşyk» hususy kärhanalary; «Bagtyýarlyk» söwda-dynç alyş merkezi, potratçysy «Nur zaman» hususy kärhanasy; Türkmenistanyň içeri işler ministrliginiň Gorag müdirliginiň binalar we desgalar toplumy, potratçysy «Aga gurluşyk» hususy kärhanasy.
Aşgabady ösdürmegiň 13-nji tapgyrynyň binalary açylyp, ulanylmaga berildi
-
parahattm
2 years ago
- хер киме несип этсин


text:
Hormatly Prezidentimiz Gurbanguly Berdimuhamedow Ministrler Kabinetiniň mejlisini geçirdi. Onda jemgyýetçilik-syýasy çäre — Türkmenistanyň Mejlisiniň deputatlarynyň, welaýat, etrap we şäher halk maslahatlarynyň hem-de Geňeş agzalarynyň ýakynda geçirilen saýlawlarynyň jemlerine seredildi. Mundan başga-da, döwlet syýasatynyň içerki möhüm meselelerine, halkymyzyň abadan durmuşynyň üpjün edilmegine gönükdirilen milli maksatnamalary durmuşa geçirmegiň barşyna garaldy, birnäçe resminamalar kabul edildi.
Hormatly Prezidentimiz ilki bilen, mejlise çagyrylan Türkmenistanda Saýlawlary we sala salşyklary geçirmek baradaky Merkezi toparyň başlygy G.Myradowa söz berdi. G.Myradow ýurdumyzda 25-nji martda geçirilen Mejlisiň deputatlarynyň, welaýat, etrap, halk maslahatlarynyň hem-de Geňeşleriň agzalarynyň saýlawlarynyň gutarnykly netijeleri barada hasabat berdi.
Bu gezekki saýlawlar bäsdeşlik, açyklyk we aýanlyk ýörelgelerinde geçip, Türkmenistanyň ösüşiň demokratik ýoluna ygrarlydygynyň aýdyň tassyklanmasyna öwrüldi. Onuň ähli tapgyrlary hereket edýän milli kanunçylygyň we umumy ykrar edilen halkara kadalaryň talaplaryna laýyk derejede guraldy. Saýlaw okruglarynyň çäginde ýerleşýän 2604 saýlaw uçastogynda ses bermek çäresi amala aşyryldy. Şol sanda ýurdumyzyň daşary ýurtlardaky ilçihanalarynyň we konsullyk edaralarynyň ýanynda saýlaw uçastoklarynyň 39-sy açyldy.
Saýlawçylaryň ýokary işjeňligi geçirilen saýlawlaryň häsiýetli aýratynlygy boldy. Merkezi saýlaw toparynyň maglumatlaryna görä, umuman, 3 million 291 müň 525 saýlawçydan 3 million 19 müň 957 adam ýa-da Türkmenistanyň ses bermäge hukugy bolan ähli raýatlarynyň 91,75 göterimi ses berdi.
Merkezi saýlaw toparynyň ýolbaşçysy saýlawlaryň netijelerini beýan edip, tutuş ýurdumyz boýunça 284 dalaşgärden Türkmenistanyň Mejlisiniň täze çagyrylyşynyň deputatlygyna 125 deputat, 3 müň 59 dalaşgärden welaýatlaryň we Aşgabat şäheriniň halk maslahatlaryna 240 agza, etrap we şäher halk maslahatlaryna 1200 agza, 13 müň 215 dalaşgärden Geňeşlere 5 müň 900 agza saýlanylandygyny habar berdi.
Parlamentiň deputatlarynyň, halk maslahatlarynyň we Geňeşleriň agzalygyna Demokratik partiýadan 3257, Senagatçylar we telekeçiler partiýasyndan 352, Agrar partiýadan 1358, raýatlar toparlaryndan bolsa 2498 adam saýlanyldy. Merkezi saýlaw toparynyň 28-nji martda geçirilen mejlisinde olaryň garalan we tassyklanylan sanawy hereket edýän milli kanunçylygyň kadalaryna laýyklykda köpçülikleýin habar beriş serişdelerinde çap edilýär.
Şeýle hem saýlawlaryň ähli tapgyrlarynda alnyp barlan işlere gözegçiligi milli synçylaryň 4 müňden gowragynyň, hatarynda BMG-niň, GDA-nyň, ÝHHG-niň demokratik institutlary we adam hukuklary boýunça edarasynyň, ŞHG-niň, YHG-niň we birnäçe daşary döwletleriň wekilleri bolan halkara synçylarynyň 142-siniň amala aşyrandyklary habar berildi. Olar saýlawlaryň ýokary guramaçylyk derejesinde hiç hili düzgün bozmasyz geçirilendigini tassykladylar.
Şeýlelikde, şu gezekki ählihalk saýlawlary Türkmenistanda hormatly Prezidentimiz Gurbanguly Berdimuhamedowyň başlangyjy boýunça we ýolbaşçylygynda ýaýbaňlanan düýpli demokratik özgertmeleriň yzygiderli häsiýetlidiginiň we üstünliklidiginiň ajaýyp subutnamasyna öwrüldi.
Döwlet Baştutanymyz hasabaty diňläp, Merkezi saýlaw toparynyň başlygyna saýlawlary taýýarlamaga we geçirmäge işjeň gatnaşan ähli adamlara Ministrler Kabinetiniň adyndan minnetdarlyk bildirmegi tabşyrdy. Hormatly Prezidentimiz şeýle hem şu saýlawlar bilen bagly geçirilen ähli işleri düýpli seljerip, eger saýlawlary geçirmekde kemçilikler bar bolsa ýa-da halkara tejribesinden yza galynýan bolsa, onda saýlawlary geçirmegiň kadalaryny kämilleşdirmek we halkara ölçeglerine laýyk getirmek boýunça ýakyn wagtda teklipleri bermegi tabşyrdy. Bu teklipler öwrenilip, kanunçylyga degişli üýtgetmeleri we goşmaçalary girizmek baradaky meselä garalar.
Milli Liderimiz mejlisi dowam edip, ýurdumyzyň saýlaw uçastoklaryna gelip, ses beren ähli adamlara minnetdarlyk bildirdi. Döwlet Baştutanymyzyň nygtaýşy ýaly, geçirilen bu saýlawlaryň netijeleri biziň ählimiz üçin, bütin jemgyýetimiz üçin möhümdir. Öz pikiriňi, döwlet derejesindäki meseleler boýunça şahsy garaýşyňy erkin beýan etmek ýurdumyzyň Konstitusiýasynda berkidilen, biziň raýatlyk hukugymyzdyr diýip, hormatly Prezidentimiz Gurbanguly Berdimuhamedow belledi.
Geçirilen saýlawlar oňa gatnaşyjylaryň ählisi üçin deň mümkinçilikleriň döredilendigi, bir ýere iki we şondan hem köp dalaşgäriň bäsleşik esasynda gatnaşandygy bilen tapawutlandy. Dalaşgärleri deputatlyga teklip etmek we hasaba almak deňhukuklylyk, erkinlik we aýdyňlyk esasynda, milli kanunçylygyň talaplaryna laýyklykda geçirildi. Raýat jemgyýetiniň kanunçylyk binýadynyň döredilmegi, hereket edýän üç sany syýasy partiýa öz wekillerini teklip edip, saýlawlary demokratiýa esasynda geçirmäge öz goşantlaryny goşmaga mümkinçilik berdi. Bu bolsa biziň demokratiýamyzyň ösen ýokary derejesini aýdyň görkezýär diýip, döwlet Baştutanymyz belledi.
Milli Liderimiz bular barada aýtmak bilen, täze saýlanan deputatlary syýasy köpdürlülik we köppartiýalylyk şertlerinde, saýlawçylaryň ynamyna mynasyp bolup, ýakyn bäş ýyl üçin halkyň wekilleri bolmak ynamyny gazanandyklary bilen gutlady. Biziň syýasy güýçlerimiziň bir maksada eýerip, ata Watanymyza gulluk etmäge, ýurdumyzyň halkynyň bähbidine işlemäge, Prezident Maksatnamasyny durmuşa geçirmäge öz goşantlaryny goşmaga taýýardyklary aýratyn bellenmäge mynasypdyr. Her bir syýasy partiýa maksatnamalaýyn wezipelerini we ýörelgelerini goldanyp, türkmen jemgyýetini hem-de döwletini ösdürmek boýunça öz garaýyşlaryny teklip edýär. Bu bolsa iş ýüzünde hakyky demokratiýadyr diýip, hormatly Prezidentimiz Gurbanguly Berdimuhamedow nygtady.
Maksatlaryň bir bolmagy halkymyzyň durmuşyny gowulandyrmaga, kuwwatly türkmen döwletini has-da ösdürmäge çalyşmakdyr. Ata Watanymyzyň bähbidine bu maksatlara ýetmek üçin köpdürli ýollaryň bolmagy türkmen jemgyýetiniň hereketlendiriji güýjüdir, mähriban halkymyzyň gülläp ösmeginiň we öňe gitmeginiň açarydyr. Milli Liderimiziň belleýşi ýaly, ýurdumyzy senagat taýdan ösdürmek we täze, öňdebaryjy tehnologiýalary ornaşdyrmak arkaly ykdysadyýetimiziň durnukly ösmegini üpjün etmek üçin ähli zerur işler geçiriler. Esasy meseläni çözmek, ýagny raýatlarymyzyň abadançylygyny üpjün etmek, mähriban halkymyzyň, adamlaryň hal-ýagdaýyny ýokarlandyrmak üçin, ähli işleri ederis, ähli tagallalarymyzy şu maksada gönükdireris diýip, Türkmenistanyň Prezidenti aýtdy.
Şunuň bilen baglylykda, döwlet Baştutanymyz täze çagyrylyşyň deputatlarynyň Türkmenistanyň Mejlisiniň ýolbaşçylaryny saýlamaklary we ýurdumyzy mundan beýläk-de ösdürmek boýunça kabul edilen maksatnamalary amala aşyrmaga çaltrak girişmekleri üçin, ýakyn wagtda Mejlisiň altynjy çagyrylyşynyň birinji maslahatyny geçirmegiň zerurdygyny nygtady. Hormatly Prezidentimiz Gurbanguly Berdimuhamedow bu maslahatyň ertir Jemgyýetçilik guramalarynyň binasynda geçiriljekdigini habar berip, Halk Maslahatynyň birinji mejlisiniň bolsa, gazanan üstünliklerimiziň jemlerini jemlemek üçin, adatça bolşy ýaly, baş baýramymyz bolan Garaşsyzlyk baýramynyň öň ýanynda geçirilmeginiň maksadalaýyk boljakdygyny belledi.
Soňra döwlet Baştutanymyz hökümet agzalarynyň hasabatlaryny diňledi.
Ministrler Kabinetiniň Başlygynyň orunbasary O.Gurbannazarow söwda pudagynda işleriň ýagdaýy hem-de ýurdumyzda kiçi we orta telekeçiligi döwlet tarapyndan goldamak boýunça amala aşyrylýan çäreler, hususan-da, elektron senagatynda daşary ýurtlardan getirilýän önümleriň ornuny tutup bilýän we eksport ugurly önümçilikleri giňeltmek boýunça görülýän anyk çäreler barada hasabat berdi.
Şeýle hem wise-premýer şu gün paýtagtymyzda açylan Özbegistan Respublikasynyň Milli senagat sergisiniň geçişi barada habar berdi. Sergä goňşy ýurduň ykdysadyýetiň dürli pudaklarynda ýöriteleşen kompaniýalarynyň onlarçasy gatnaşyp, olar öndürýän köp görnüşli önümlerini görkezýärler.
Hormatly Prezidentimiz Gurbanguly Berdimuhamedow wise-premýere türkmen harytlaryny daşarky bazarlarda öňe ilerletmek babatda halkara gatnaşyklarynyň gurallaryny we görnüşlerini kämilleşdirmek, ýurdumyzyň senagat toplumynyň bäsdeşlige ukyplylygyny ýokarlandyrmaga, bu ulgamda öňdebaryjy tejribäni hem-de innowasion tehnologiýalary ornaşdyrmak maksady bilen, işewürligi işjeňleşdirmek hem-de hususy başlangyçlary höweslendirmek üçin şertleri döretmek boýunça anyk görkezmeleri berdi.
Hormatly Prezidentimiz Aşgabatda geçýän özbek senagat sergisiniň ikitaraplaýyn gatnaşyklary pugtalandyrmakdaky we ösdürmekdäki ähmiýeti barada aýdyp, türkmen harytlarynyň şeýle sergisini hem-de işewürler maslahatyny goňşy ýurtda hem guramagyň maksadalaýyk boljakdygyny belläp, wise-premýere bu mesele babatda degişli teklipleri taýýarlamagy tabşyrdy.
Soňra Ministrler Kabinetiniň Başlygynyň orunbasary G.Myradow gözegçilik edýän maliýe-ykdysady edaralarynyň işini kämilleşdirmek boýunça ileri tutulýan wezipeleri durmuşa geçirmek boýunça görülýän çäreler barada hasabat berdi. Hormatly Prezidentimiziň tabşyryklaryna laýyklykda, şu ulgamyň edaralaryny 2018 — 2024-nji ýyllarda ösdürmegiň maksatnamasy, ony durmuşa geçirmek boýunça çäreleriň meýilnamasy işlenip taýýarlanyldy.
Döwlet Baştutanymyz hasabaty diňläp, bu ugurda göz öňünde tutulan işleriň ählisiniň berk berjaý edilmeginiň wajypdygyny nygtady. Milli ykdysadyýetimizi durnukly ösdürmek önümçilik ulgamlarynyň kuwwatlyklaryny artdyrmak üçin serişdeleri çekmek üçin möhüm çäreleriň görülmelidigini nygtady. Milli ykdysadyýetiň durnukly ösmegini üpjün etmek, önümçilik ulgamlarynyň kuwwatyny artdyrmaga maýa goýumlaryny çekmek üçin degişli serişdeleri ulanmaga aýratyn üns bermek zerur talap bolup durýar. Degişli pul gaznalaryny emele getirmegiň, paýlamagyň hem-de ulanmagyň serişdelerine gözegçilik etmek möhümdir. Şunuň bilen baglylykda, hormatly Prezidentimiz maliýe-hojalyk işiniň kärhanalarynyň ykdysady seljermelerini geçirmegiň wajypdygyny nygtady. Milli Liderimiz «Türkmenistanyň ykdysady, maliýe we bank ulgamlaryny ösdürmegiň 2018 — 2024-nji ýyllar üçin maksatnamasyny tassyklamak hakyndaky» Karara gol çekip hem-de ony durmuşa geçirmegiň meýilnamasyny tassyklap, wise-premýere bu babatda anyk tabşyryklary berdi.
Soňra hormatly Prezidentimiz wise-premýeriň ünsüni ýurdumyzyň bank ulgamlarynyň işine çekdi. Milli Liderimiz bank edaralarynyň işleriniň talabalaýyk guralmandygyna nägilelik bildirdi. Döwlet Baştutanymyz işde goýberen kemçilikleri üçin, «Türkmenistan» döwlet täjirçilik bankynyň başlygy M.Hajyýewe we «Halkbank» döwlet täjirçilik bankynyň başlygy M.Arabowa käýinç yglan etdi.
Ministrler Kabinetiniň Başlygynyň orunbasary M.Babaýew ýurdumyzyň nebitgaz toplumyny mundan beýläk-de ösdürmäge, ýangyç-energetika toplumynyň önümçilik kuwwatyny artdyrmaga, ony diwersifikasiýalaşdyrmaga, nebit hem-de gaz, himiýa önümleriniň öndürilýän möçberlerini we görnüşlerini artdyrmaga gönükdirilen iri maýa goýum taslamalarynyň birnäçesini ilerletmek boýunça görülýän çäreler barada hasabat berdi. Şeýle hem hasabatyň çäklerinde Türkmenistan — Owganystan — Pakistan — Hindistan gaz geçirijisiniň gurluşygynyň barşy barada habar berildi.
Hormatly Prezidentimiz Gurbanguly Berdimuhamedow hasabaty diňläp, ýurdumyzyň energiýa serişdelerini dünýä bazarlaryna çykarmagyň köp şahaly ulgamyny döretmegiň, olaryň halkara ugurlarynyň ygtybarlylygyny we goraglylygyny üpjün etmegiň Türkmenistanyň energetika syýasatynyň möhüm ugurlarynyň biridigini belledi. Munuň özi ýurdumyzyň ählumumy energetika howpsuzlygynyň täze binýadyny döretmäge, giň möçberli halkara energetika taslamalarynyň, şol sanda TOPH taslamasynyň durmuşa geçirilmegine gönükdirilen daşary syýasat başlangyçlarynda öz beýanyny tapýar.
Şunuň bilen baglylykda, döwlet Baştutanymyz “Galkynyş” gaz känindäki işleri has-da ilerletmek, nebitgaz ulgamynda, hususan-da, bu pudagy ylmy taýdan ösdürip, işleri dünýä ölçegleriniň derejesinde kämilleşdirmegi dowam etmegiň zerurdygyny belledi. Mundan başga-da, milli Liderimiz pudaga daşary ýurt maýa goýumlaryny çekmegiň öňde goýlan wezipeleri amala aşyrmakda ähmiýetli çäre bolup durýandygyny aýtdy. Munuň üçin ýurdumyzda hemme şertler döredilendir.
Döwlet Baştutanymyz Gurbanguly Berdimuhamedow bu ugurda utgaşykly işi dowam etmegiň wajypdygyna ünsi çekip, wise-premýere öňdebaryjy tejribä, tehniki hem-de tehnologik mümkinçiliklere eýe bolan esasy nebitgaz kompaniýalary bilen netijeli hyzmatdaşlygy mundan beýläk-de giňeltmäge birnäçe tabşyryklary berdi.
Soňra Ministrler Kabinetiniň Başlygynyň orunbasary E.Orazgeldiýew ýurdumyzyň ekerançylyk meýdanlarynda alnyp barylýan möwsümleýin işler, şol sanda gowaça ekişiniň barşy barada hasabat berdi. Ekiş möwsümini agrotehnikanyň kadalaryna laýyklykda bellenen möhletlerde guramaçylykly geçirmek, oba hojalyk tehnikalarynyň bökdençsiz işlemegini ýola goýmak, ýer eýelerini ýokary hilli tohumlar bilen üpjün etmek maksady bilen görülýän çäreler barada habar berildi.
Şunuň bilen birlikde, bugdaýa ösüş suwuny tutmak, mineral dökünler bilen iýmitlendirmek işleri dowam edýär.
Hormatly Prezidentimiz hasabaty diňläp, wise-premýere meýdan işleriniň depginlerini artdyrmak, kärendeçi-pagtaçylary maddy-enjamlaýyn taýdan üpjün etmek boýunça birnäçe tabşyryklary berdi. Milli Liderimiz galla oragyna eýýäm häzirden taýýarlygy işjeňleşdirmegiň zerurdygyna wise-premýeriň ünsüni çekip, bu babatda birnäçe anyk tabşyryklary berdi.
Döwlet Baştutanymyz Gurbanguly Berdimuhamedow her welaýatda miwe-gök we bakja önümleriniň öndürilişiniň mukdarynyň artdyrylmagyny hem-de ýakynda bagy-bossanlyga büremek boýunça geçirilen ýowaryň barşynda ekilen agaç nahallaryna ideg edilişini yzygiderli gözegçilikde saklamagy tabşyrdy.
Ministrler Kabinetiniň Başlygynyň orunbasary K.Durdymyradow gözegçilik edýän senagat ulgamynda işleriň ýagdaýy, “Türkmenistanyň Prezidentiniň ýurdumyzy 2018 — 2024-nji ýyllarda durmuş-ykdysady taýdan ösdürmegiň Maksatnamasyny” amala aşyrmagyň çäklerinde ýurdumyzyň balyk hojalygy pudagynda alnyp barylýan işler barada, şeýle hem döwlet Baştutanymyzyň ozal beren tabşyrygynyň ýerine ýetirilişi barada hasabat berdi.
Döwlet balyk hojalygy komitetiniň kärhanalary tarapyndan şu ýylyň başyndan bäri 555 tonna balyk tutuldy, bu görkeziji geçen ýylyň degişli döwründe tutulan balygyň möçberinden ep-esli köpdür.
Wise-premýer şeýle hem dünýä tejribesini öwrenmek esasynda ýurdumyzyň içerki suwlarynda hem-de Hazar deňzinde balyklary ýörite torlarda emeli usulda ösdürip ýetişdirmek usulyny önümçilige ornaşdyrmak we bu torlarda balyklary iýmitlendirmek üçin ýokumly iýmleriň täze görnüşlerini ylmy esasda işläp taýýarlamak boýunça Türkmenistanyň Ylymlar akademiýasynyň ylmy-barlag edaralary bilen geçirilýän işler barada habar berdi.
Şeýle hem balyklary emeli usulda ýetişdirmek babatda telekeçiligi goldamak boýunça görülýän çäreler, kärhanalaryň birnäçesine 21 sany ygtyýarnamanyň resmileşdirilendigi, telekeçilere ösdürilip ýetişdirilen sagdyn ýaş balyklaryň 25 tonnasynyň ýerlenendigi habar berildi.
Bulardan başga-da, hasabatda daşary ýurt maýa goýumlarynyň hasabyna Balkan welaýatynyň Guwlymaýak şäherçesiniň töwereginde bekre balyklary emeli usulda köpeldýän we balyk önümlerini öndürýän önümçilik toplumyny, şeýle hem “Balkanbalyk” döwlet kärhanasynda täze balyk gaplaýjy bölümi gurmak we enjamlaşdyrmak barada halkara bäsleşiginiň yglan edilendigi bellenildi.
Wise-premýer şeýle hem ýurdumyzyň senagat pudagyna degişli edaralaryň ýeten sepgitlerini wasp etmek hem-de dokma we haly önümlerini, gurluşyk harytlaryny hem-de himiýa önümlerini, balyk hojalygynda gazanylýan üstünlikleri dünýä ýaýmak maksady bilen, ýöriteleşdirilen «Türkmenistanyň senagaty» žurnalyny neşir etmegiň teklip edilýändigini-de aýtdy. Žurnaly şu ýylyň iýul aýyndan başlap, çärýekde bir gezek türkmen, iňlis, rus dillerinde çap etmek göz öňünde tutulýar.
Hormatly Prezidentimiz Gurbanguly Berdimuhamedow hasabaty diňläp, ýurdumyzy senagat taýdan ösdürmegiň döwlet maksatnamasynda milli ykdysadyýetimiziň azyk pudagyny, şol sanda balyk senagatyny ösdürmek işine uly ähmiýet berilýändigini, bu ugra uly möçberde maýa goýumlarynyň gönükdirilýändigini belledi. Döwlet Baştutanymyz soňky ýyllarda pudagyň hojalyklaryny täzelemek we enjamlaşdyrmak, innowasion tehnologiýalaryň esasynda täze iri senagat kärhanalaryny döretmek boýunça işleriň geçirilmegi netijesinde tutulýan balygyň mukdarynyň yzygiderli artýandygyny, suw howdanlarynda balyklary emeli usul bilen ösdürip ýetişdirmäge hem-de köpeltmäge, balyk önümlerini gaýtadan işlemäge gönükdirilen çäreleriň netijeliliginiň ýokarlanýandygyny belledi.
Milli Liderimiz şu maksat bilen ýurdumyzyň telekeçilerini bu işlere höweslendirmegiň möhümdigine ünsi çekip, wise-premýere balykçylyk pudagynyň täze desgalaryny gurmak bilen bagly meseleler boýunça teklipleri taýýarlamak barada anyk görkezmeleri berdi.
Hormatly Prezidentimiz Gurbanguly Berdimuhamedow halkara söwda-ykdysady hyzmatdaşlygyny işjeňleşdirmek, bu ugurda daşary ýurtly işewür toparlary bilen hyzmatdaşlygy ýola goýmak maksadynda ýurdumyzyň senagat toplumynda gazanylýan üstünlikler hem-de ýetilen sepgitler bilen türkmen we dünýä jemgyýetçiligini, ähli gyzyklanma bildirýän taraplary hemmetaraplaýyn habarly etmegiň möhümdigini belläp, «Türkmenistanyň senagaty» atly täze ýöriteleşdirilen žurnalyň neşir edilmegini makullady.
Soňra Ministrler Kabinetiniň Başlygynyň orunbasary D.Amangeldiýew Aşgabat şäheriniň Berkararlyk etrabynyň çäginde gurulmagy meýilleşdirilýän ýaşaýyş toplumynyň gurluşygy boýunça alnyp barylýan işler barada hasabat berdi.
Wise-premýeriň habar berşi ýaly, Gurbansoltan eje şaýolunyň günorta böleginde umumy meýdany 27,2 gektar ýerde täze ýaşaýyş toplumyny gurmak meýilleşdirilýär. Taslama laýyklykda, 480 hojalyga niýetlenen 4 gatly 24 öýli jaýlaryň 20-si, 160 orunlyk çagalar bagy, 720 orunlyk umumybilim berýän orta mekdep, her biri 240 orunlyk köp derejeli awtoduralga hem-de 7 sany 2 gatly söwda merkezlerini gurmak göz öňünde tutulýar. Bu taslama 5 ýylyň dowamynda iki tapgyrda amala aşyrylar.
Döwlet Baştutanymyza täze ýaşaýyş toplumynyň nusgasy görkezildi. Onuň gurulmagyny merkezleşdirilen düýpli maýa goýumlarynyň, paýly gurluşyga gatnaşýan raýatlaryň hem-de Senagatçylar we telekeçiler birleşmesiniň agzalarynyň serişdeleriniň hasabyna amala aşyrmak meýilleşdirilýär.
Hormatly Prezidentimiz Gurbanguly Berdimuhamedow hasabaty diňläp, ýaşaýyş jaý toplumynyň hem-de beýleki degişli desgalaryň gurluşygynyň ýurdumyzyň şäherleriniň we obalarynyň gurluşygyna bildirilýän esasy talaplardygyny nygtady. Milli Liderimiz şähergurluşyk toplumynyň hem-de milli maksatnamalaryň durmuşa geçirilmegine hususy kompaniýalaryň giňden çekilmelidigini aýdyp, ýurdumyzda telekeçiligi höweslendirmegiň döwlet syýasatynyň ileri tutulýan ugurlarynyň biridigini nygtady.
Milli Liderimiz her bir taslamanyň öz wagtynda durmuşa geçirilmelidigini belläp, gurluşyk işleriniň ýokary hiliniň üpjün edilmelidigini nygtady hem-de bu ugurda alnyp barylýan işleri hemişe gözegçilikde saklamak barada wise-premýere anyk görkezmeleri berdi.
Hormatly Prezidentimiz mejlisiň barşynda “Gurluşykda milli çykdajy-ölçeg binýadyny işläp taýýarlamak we nyrh emele getirmek ulgamyny kämilleşdirmek hakynda” Karara gol çekip, onuň ýerine ýetirilişine berk gözegçilik etmek barada wise-premýere anyk görkezmeleri berdi.
Soňra Ministrler Kabinetiniň Başlygynyň orunbasary B.Annameredow gözegçilik edýän ulag-aragatnaşyk toplumynda alnyp barylýan işler, ulaglaryň ähli görnüşleriniň kärhanalarynyň işlerini häzirki döwrüň talaplaryna laýyk kämilleşdirmek, pudagyň maddy-enjamlaýyn binýadyny berkitmek we döwrebaplaşdyrmak boýunça çäreleriň durmuşa geçirilişi barada hasabat berdi.
Hormatly Prezidentimiz Gurbanguly Berdimuhamedow hasabaty diňläp, wise-premýeriň ünsüni ulag ulgamyny ösdürmek boýunça işleri güýçlendirmegiň zerurdygyna çekdi. Milli Liderimiz Beýik Ýüpek ýoluny täzeden dikeltmek, sebit we transkontinental ýollaryny döretmek boýunça başlangyçlarymyzyň howa, deňiz we derýa ulaglarynyň kuwwatly maddy-enjamlaýyn binýady talap edýändigini nygtady hem-de awtomobil we demir ulaglary baradaky meselä aýratyn ünsi çekdi.
Döwlet Baştutanymyz şeýle hem wise-premýere ulag-aragatnaşyk toplumyny ýokary derejede döwrebaplaşdyrmak işine daşary ýurt maýa goýumlaryny çekmegi üpjün etmegi, ýük daşalyşyny artdyrmak boýunça degişli işleri geçirmegi tabşyrdy. Milli Liderimiz bu pudagyň tehnologik taýdan enjamlaşdyrylmagyna döwletimiziň hemmetaraplaýyn üns berýändigini nygtap, wise-premýere ulag-aragatnaşyk ulgamynyň kärhanalarynyň işiniň degişli hilini üpjün etmek boýunça gözegçiligi güýçlendirmek barada degişli görkezmeleri berdi. Bu ulgamy dünýä ölçegleriniň ýokary derejesine çykarmak üçin innowasion çemeleşmeler hem-de hereket etmegiň takyk meýilnamasyny berjaý etmek zerurdyr.
Ministrler Kabinetiniň Başlygynyň orunbasary B.Abdyýewa şu ýylyň aprel aýynda birnäçe medeni çäreleri, şol sanda milli baýramlara we möhüm wakalara bagyşlanylan halkara ähmiýetli çäreleri geçirmäge hem-de bu senelere gabatlanylyp, medeni-durmuş maksatly binalary ulanmaga bermäge taýýarlyk görlüşi barada hasabat berdi.
«Türkmenistan — Beýik Ýüpek ýolunyň ýüregi» ýyly, Bütindünýä saglyk güni, Türkmen bedewiniň baýramy mynasybetli çäreleriň çäklerinde muzeýlerde, kitaphanalarda, ýokary okuw mekdeplerinde, orta we ýörite okuw mekdeplerinde, Ylymlar akademiýasynyň institutlarynda, Döwlet sirkinde, kinokonsert merkezlerinde döredijilik duşuşyklary, bäsleşikler, ylmy-amaly maslahatlar, sahnalaşdyrylan çykyşlar, sergiler hem-de konsertler geçiriler, muzeýlere we ýurdumyzyň taryhy-medeni ýadygärliklerine gezelençler guralar.
Bütindünýä saglyk güni köp sanly sport hem-de medeni-dynç alyş çärelerine beslener. “Türkmenistan — ruhubelentligiň we sagdynlygyň ýurdy” atly IX milli oýunlaryň hem-de uniwersiadanyň çäklerinde sportuň dürli görnüşleri boýunça ýaryşlary, saglyk ýoluna ýörişleri, Beýik Ýüpek ýolunyň ugry boýunça welosipedli ýörişleri we ylgaw ýaryşlaryny geçirmek göz öňünde tutulýar. Baýramçylyk güni — 7-nji aprelde welaýatlarda we Aşgabat şäherinde dabaralar hem-de köpçülikleýin welosipedli ýöriş guralar.
Aprel aýynyň halkara çäreleriniň hatarynda türkmen we nemes sazandalarynyň bilelikdäki konserti hem-de “Aýdym-saz sungatynyň gadymy çeşmeleri” atly halkara ylmy maslahat we festiwal bar.
Türkmen bedewiniň baýramyna bagyşlanyp, iri möçberli çäreler bellenildi. Bu sene mynasybetli 25 — 29-njy aprel aralygynda atly ýöriş, Aşgabat atçylyk sport toplumynyň açyk manežinde bedewleriň päsgelçiliklerden böküp geçmek boýunça ýaryşy, “Ýylyň iň owadan ahalteke bedewi” atly halkara gözellik bäsleşiginiň jemleýji tapgyry hem-de ahalteke atlarynyň gözelligini şekillendiriş we amaly-haşam sungatynyň eserlerinde, neşir önümlerinde, fotosuratlarda, köpçülikleýin habar beriş serişdelerinde çeper beýan etmek boýunça yglan edilen döredijilik bäsleşiginiň ýeňijilerini sylaglamak dabarasy geçiriler.
Baýramçylyk günlerinde paýtagtymyzda ýetginjek çapyksuwarlaryň arasynda ýaryşlar, Halkara ahalteke atçylyk assosiasiýasynyň VIII mejlisi, her ýyl geçirilýän halkara sergi-ýarmarkasy hem-de “Türkmen bedewi we dünýäniň seýisçilik sungaty” atly X halkara ylmy maslahaty, medeniýet hem-de sungat işgärleriniň çykyşlary we at çapyşyklary bolar. Ýurdumyzyň welaýatlaryndaky atçylyk-sport toplumlarynda hem baýramçylyk dabaralary we at çapyşyklary geçiriler.
Hormatly Prezidentimiz Gurbanguly Berdimuhamedow hasabaty diňläp, ýurdumyzda geçirilýän medeni-köpçülikleýin çäreleriniň hem-de halkara döredijilik çäreleriniň ählisiniň milli sungatymyzyň köp öwüşginliligini hem-de halkymyzyň baý medeni mirasyny görkezmelidigini, olary giňden wagyz etmäge ýardam bermelidigini nygtady.
Milli Liderimiz Bütindünýä saglyk gününe hem-de Türkmen bedewiniň baýramyna taýýarlyk görmek baradaky meselä degip geçip, bu seneleriň şol möhüm ugurlarda ýurdumyzyň gazanan üstünliklerini beýan etmelidigini, jemgyýetde sagdyn-durmuş ýörelgeleriniň berkarar bolmagyna, milli gymmatlyklarymyzyň we ruhy genji-hazynamyzyň aýrylmaz bölegi bolan köpasyrlyk däp-dessurlarymyzyň çuňňur many-mazmunynyň we özboluşlylygynyň açylyp görkezilmegine ýardam bermelidigini belledi.
Döwlet Baştutanymyz paýtagtymyzda, ýurdumyzyň şäherlerinde we obalarynda milli däplere laýyklykda halkymyzy täze ajaýyp we beýik işlere ruhlandyrýan köpçülikleýin çäreleriň geçirilmegini guramagyň zerurdygyny aýdyp, şunuň bilen baglylykda, wise-premýere bu çäreleriň ýokary guramaçylyk derejesini üpjün etmek babatda anyk görkezmeleri berdi.
Ministrler Kabinetiniň Başlygynyň orunbasary P.Agamyradow saglygy goraýyş, sport ulgamlaryny ösdürmek, ýaşlar syýasaty, bilim we ylym ulgamlarynda milli maksatnamalary, şol sanda ýurdumyzyň bilim edaralaryny ýokary tizlikli Internet bilen üpjün etmek boýunça wezipeleri durmuşa geçirmek babatynda döwlet Baştutanymyzyň görkezmelerine laýyklykda alnyp barylýan işler barada hasabat berdi.
Wise-premýer ýurdumyzda bilim edaralaryny ýokary tizlikli Internet ulgamyna birikdirmek boýunça teklipleri döwlet Baştutanymyzyň garamagyna hödürledi.
Hormatly Prezidentimiz Gurbanguly Berdimuhamedow hasabaty diňläp, ýokary tizlikli Internet ulgamyna elýeterlilik bilimiň öňdebaryjy tehnologiýalaryny ornaşdyrmak üçin täze geljegi açjakdygyny, tutuş bilim ulgamyny informatizasiýalaşdyrmagyň derejesini, bilim bermegiň hilini ýokarlandyrmaga mümkinçilik berjekdigini belledi. Munuň üçin bizde hemme şertler, zerur bolan kuwwatlyklar, programma üpjünçiligi we şuňa meňzeşler bar. Milli Liderimiz hödürlenen görnüşdäki bar bolan kemçiliklere ünsi çekip, bu meseläniň üstünde ýene-de bir gezek işlemegi we degişli resminamalary taýýarlamagy tabşyrdy.
Soňra mejlise çagyrylan Döwlet howpsuzlyk geňeşiniň sekretary, goranmak ministri Ý.Berdiýew ýurdumyzyň harby we hukuk goraýjy edaralarynda işleriň alnyp barlyşy, şol sanda olaryň maddy-enjamlaýyn binýadyny berkitmek ugrunda amala aşyrylýan çäreler barada hasabat berdi.
Şeýle hem ýurdumyzyň goranyş häsiýetli Harby doktrinasyndan gelip çykýan wezipeleriň ýerine ýetirilişi, bu ugurda harby özgertmeleriň barşynda durmuşa geçirilýän anyk işler barada habar berildi.
Hormatly Prezidentimiz hasabaty diňläp, üstünlikli durmuşa geçirilýän diňe goranyş häsiýetine eýe bolan Harby doktrinanyň parahatçylygyň we abadançylygyň kepili bolup durýandygyny, Watanymyzy durmuş-ykdysady taýdan yzygiderli ösdürmek hem-de Bitarap ýurdumyzy dünýäde öňdebaryjy orunlara çykarmak üçin hemme şertleriň döredilýändigini nygtady.
Döwlet Baştutanymyz ýurdumyzyň harby we hukuk goraýjy edaralarynyň ähli toplumynyň maddy-enjamlaýyn binýadyny döwrebap derejede pugtalandyrmagyň öňde goýlan wezipeleri çözmegiň ýagdaýy bolup durýandygyny belläp, bu ugurda alnyp barylýan işleriň ýerine ýetirilişine gözegçiligi dowam etmegi tabşyrdy.
Mejlisde döwlet durmuşyna degişli başga-da birnäçe meselelere garaldy we olar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow Ministrler Kabinetiniň mejlisini jemläp, oňa gatnaşyjylara «Türkmenistan — Beýik Ýüpek ýolunyň ýüregi» diýlip yglan edilen ýylda öňde goýlan wezipeleri çözmekde uly üstünlikler, ýurdumyzyň ähli halkyna gülläp ösüş arzuw etdi.


text:
Şu gün, ýagny 15-nji noýabrda, sagat 11:00-da Türkmenistanyň Mejlisiniň, şeýle-de Türkmenistanyň Zenanlar birleşiginiň Merkezi Geňeşiniň guramagynda "Türkmenistanyň kanunçylyk namalary we halkara hukuk resminamalary boýunça "Türkmenistanda zenanlaryň hukuklary" atly okuw maslahaty geçiriler. Maslahat paýtagtymyzdaky Jemgyýetçilik guramalarynyň merkeziniň mejlisler jaýynda geçiriler.
Sagat 15:00-da Çeperçilik akademiýasynyň sergiler jaýynda "Berekedi bol topragym" atly talyplaryň döredijilik sergisi geçiriler. Bu çäräni Türkmenistanyň Medeniýet ministrligi guraýar.
Galyberse-de, sagat 15:00-da, Ahal welaýatynyň Gökdepe etrabynyň Yzgant obasyndaky B.Annaýew adyndaky 27-nji orta mekdepde Türkmenistanyň Bilim ministrliginiň, Türkmenistanyň Kärdeşler arkalaşyklarynyň Syýasy Geňeşiniň, Ahal welaýat häkimliginiň guramagynda maslahat geçiriler. Usuly-amaly maslahat "Hormatly Prezidentimiziň "Türkmenistan - Beýik ýüpek ýolunyň ýüregi" atly kitaby ýaş nesle döwrebap bilim bermekde we olaryň sazlaşykly ösüşini üpjün etmekde gymmatly çeşmesidir" diýlip atlandyrylýar.


text:
Ebedi Ýaşaýşa ýetdiňizmi?
Sorag: Ebedi Ýaşaýşa ýetdiňizmi?
Jogap: Injil ebedi ýaşaýşa barýan ýoly aýdyň görkezýär. Birinjiden, ilki bilen biz Hudaýyň öňünde günälidigimizi boýun almalydyrys: "Sebäbi hemmeler günä edip Hudaýyň şöhratyndan mahrum boldular" (Rimliler 3:23). Hemmämiz Hudaýa ýaramaýan we bizi jeza mynasyp edýän işler edendiris. Biziň ähli günälerimiz ahyrky netijede ebedi Hudaýa garşy bolany üçin, ol günäleriň garşylygy diňe ebedi jezadyr. “Çünki günäniň muzdy ölüm, Hudaýyň peşgeşi bolsa, Rebbimiz Isa Mesih arkaly berilýän ebedi ýaşaýyşdyr” (Rimliler 6:23).
Emma bigünä Isa Mesih (1 Petrus 2:22), Hudaýyň ebedi Ogly, ynsana öwrüldi (Ýahýa 1:1, 14) we biziň jezamyzy çekmek üçin öldi. “Emma Isa Mesih heniz günäkärkäk, biziň üçin öldi. “eýdip, Hudaý bize bolan söýgüsini görkezdi.” (Rimliler 5:8). Biziň çekmeli jezamyzy özi alyp Isa Mesih haçda öldi (Ýahýa 19:31-42) (2 Korintoslylar 5:21). Günäniň we ölümiň üstünden Öz ýeňşini subut edip üç gün soň Ol direldi (1 Korintoslylar 15:1-4). “Ol beýik merhemetini görkezip, Isa Mesihiň ölüleriň arasyndan direlmegi bilen bize janly umyt, täzeden dogluş berdi” (1 Petrus 1:3).
Halas bolmak üçin biz Isa Mesih– Ol kimdigi, Onuň işleri we näme üçin edendigi - baradaky düşünjämizi imana tarap özgertmelidiris (Resullaryň Işleri 3:19). Onuň haçda biziň günälerimiz üçin ölendigine ynanyp, Oňa iman etsek, biz bagyşlanarys we bize jennetde ebedi ýaşaýyş wada berler. “Çünki Hudaý dünýäni köp söýýänligi üçin, Ogluna iman edenleriň hiç biri heläk bolman, ebedi ýaşaýşa gowuşsyn diýip, Özüniň ýekeje Ogluny berdi” (Ýahýa 3:16). “Sen agzyň bilen Isany Reb hökmünde ykrar etseň, Hudaýyň Ony ölümden direldendigine ýüregiň bilen ynansaň gutularsyň” (Rimliler 10:9). Diňe Mesihiň haçdaky tamamlanan işine iman etmek ebedi ýaşaýşa barýan ýoldur! “Çünki siz iman arkaly Hudaýyň merhemeti bilen gutuldyňyz. Bu siziň öz tagallaňyz bilen bolmady, muny size Hudaý peşgeş berdi. Hiç kim ynsan tagallasy bilen halas boldum diýip öwünmesin” (Efesliler 2:8-9).
Eger Isa Mesihi Halasgäriňiz hökmünde kabul etmek isleseňiz, ynha size ýönekeý doga. Şu ýa-da haýsydyr bir başga dogany aýtmagyň sizi halas etmejekdigini ýatdan çykarmaň. Diňe Mesihe ynanmak sizi günälerden saklap biler. Bu doga diňe Hudaýa imanyňyzy beýan etmegiň we sizi halas edendigi üçin Oňa minnetdarlyk bildirmegiň bir ýoludyr. “Hudaýym, Men seniň öňüňde günälidigimi we jeza mynasypdygymy bilýärin. Emma Oňa imanym arkaly bagyşlanmagym üçin Isa Mesih meniň ýerime jezamy çekdi. Halas bolmak üçin men Saňa ynanýan. Ajaýyp merhemetiň we rehmiň – ebedi ýaşaýşy peşgeş bereniň - üçin saňa şükür edýärin! Omyn!”
Bu ýerde okanlaryň sebäpli Isa Mesihi öz halasgäriňiz hökmünde kabul etmek kararyna bardyňyzmy?? Eger şeýle bolsa, onda aşakdaky "Men şu gün Mesihi kabul etdim" düwmesine basyň.
Ebedi Ýaşaýşa ýetdiňizmi?


text:
Türkmen nusgawy edebiýatynyñ belli wekili Mollanepes şahyryñ "Ner gezgin" atly goşgusyndaky şu setirlere ünsi çekmek isledim: "Dogmaz togsan dört ýylda, bogaz bolsa är-ärden"
Ine, şu setirleri anyklamak üçin ilki bilen türkmen dilinde "Bogaz" diýen sözüñ añladýan manylaryna syn bereliñ.
BOGAZ [boğoz] 1 Gyzylödegiň we dem alyş ýollarynyň başlanýan ýeri, damak. Bokurdak. Bogazy bogmasaň, bogaz düýäni ýuwudar (Nakyl).
Bogaza bat bermek (biderek ýere haýbat bilen gürlemek, joşgunly ýaňramak). Bogaz öllemek (az-kem suw içmek). Bogazyňa sygdygyndan gygyrmak (örän gaty ses bilen gygyrmak). Bogazyňa tegek bolmak (çeýnäniň ýuwdulman, iýmit geçiriş ýoluna böwet bolsun diýen manyda aýdylýan gargyş, paýyş).
Bogazyň dolmak (gahar ýa-da begenç zerarly aglasyň gelmek, agyň tutmak, damagyň dolmak). Bogazyň guramak (suwsamak ýa-da köp geplemek zerarly bogazyňda nem galmazlyk). Bogaz ýyrtmak (gaty ses bilen gygyrmak, sesiňe bat bermek).
BOGAZ [ boğoz] 2 Deňziň ýa-da iki adanyň, iki dünýä böleginiň arasyndaky inçejik suw zolagy.
BOGAZ [boğoz] 3, syp. Haýwanlaryň içinde çagasynyň emele gelen döwri. Içinde düwünçek emele gelen (urkaçy haýwanlar hakynda). Ol ýurtda bolsa bir bogaz geçi galan eken (Türkmen halk ertekileri). Guba düýe bogazdy. (N. Saryhanow, Saýlanan eserler)
BOGAZ [boğoz] 4, at. Nagyş ady. Palasa bogaz diýilýän nagyş salynýar.
Görnüşi ýaly "Bogaz" diýen söz birnäçe many añladyp bilýär. Halk arasynda bu sözi gödek görnüşde ulanýanlara hem gabat gelinýär. Meselem: Pylany bogaz bolupdyr. Çünki aýal maşgala bogaz bolupdyr diýip aýdylmaýar. Esasan haýwan jandarlara aýdylýar. Aýal maşgala ilimiz aýdanda "göwreli bolupdyr, toýly bolupdyr, bugün-ertir ýaly" sypaýy sözler bilen añladypdyr. Mollanepes şahyr bizi dünýä inderen enelerimize "bogaz" diýip ýüzlenendir öýdemok. Haýsy bir ynsan özüni enesiniñ göwresinde wagtyny "enesiniñ bogaz wagty" diýip atlandyryp biler ?! Ynsan duýgusy bar bolan adam öz enesine gödek, kemsidiji söz aýtmaz.
Diýmek, Mollanepesiñ : "Dogmaz togsan dört ýylda, bogaz bolsa är-ärden" diýen setirlerinde nähili many bar? Ynsan göwni näzik bolýar "Ýykylan göwün seýik tutmaz" diýlişi ýaly är ýigidiñ göwni galsa ( göwni ýykylsa ) seýik tutmaz. Är-äriñ şol göwne degilen gününden 94 ýyl geçsede (bütin ömri geçsede), ol göwün öñküligini tutmaz, kineli galar ( dogmaz başdaky ýaly göwun). Ine, bu ýerde : " Dogmaz togsan dört ýylda, bogaz bolsa är-ärden " diýlende ärden-är (erkek biri-birinden bogaz bolup çaga dogmak manyda däl ) bogaz bolmaz. Bu ýerde är-äriñ göwne degilen gününden 94 ýyl geçsede, ilki başdaky ýaly kinesiz göwün dogmaz diýen manyda berilen. "Tyg ýarasy biter, dil ýarasy bitmez".
NER GEZGIN
Köňlüm, saňa nesihat, gezseň serbeser gezgin,
Tany dosty-duşmanyň, öýňe bahabar gezgin,
Ganym bilen garjaşsaň, daýym muşty-per gezgin,
Gezseň dünýä ýüzünde, dowam täze-ter gezgin,
Kyrk ýyl maýa gezinçäň, bütin bir ýyl ner gezgin.
Iki adam uruşsa, öter ýaly ýol berme,
Birisine gep berip, ol birine al berme,
Owwal adamdan gaçma, gaçsaň asla el berme,
“Jan aga, özüň bil” diýp, her näkese ýalbarma,
Kyrk ýyl maýa gezinçäň, bütin bir ýyl ner gezgin.
Nepes, hiç bir kem durma deňi-duş-u, dost-ýardan,
Pul tapmasaň göterme näkes bilen süýthordan,
Her diläňde gam basar, köňlüň dolar gubardan,
Dogmaz togsan dört ýylda, bogaz bolsa är-ärden,
Kyrk ýyl maýa gezinçäň, bütin bir ýyl ner gezgin.
Mollanepes.
"Dogmaz togsan dört ýylda, bogaz bolsa är-ärden"
Türkmen nusgawy edebiýatynyñ belli wekili Mollanepes şahyryñ "Ner gezgin" atly goşgusyndaky şu setirlere ünsi çekmek isledim: "Dogmaz togsan dört ýylda, bogaz bolsa är-ärden"
-
Yeser
2 months ago
- men-ä seň düşünen manyňdan başgaçarak düşündim bu setirlere


text:
ABŞ-nyň BMG-däki ilçisi Nikki Haleý ABŞ-nyň Demirgazyk Koreýa bilen uruş islemeýändigini aýtdy, emma onuň “agressiýaly hereketiniň” urşa getiren ýagdaýynda “Demirgazyk Koreýanyň režiminiň doly ýok ediljegini” belledi.
Haleý 29-njy noýabrda BMG-niň Howpsuzlyk Geňeşiniň adatdan daşary maslahatynda eden çykyşynda, Demirgazyk Koreýanyň geçiren kontinentara ballistik raketalarynyň soňky synagynyň we raketalaryň ABŞ-nyň giňişligine ýetmäge ukyplydygyny aýtmagynyň ähli ýurtlaryň Phenýan bilen gatnaşyklary kesmeginiň gyssagyny artdyrýandygyny aýtdy. Ol Phenýanyň iň uly söwda partnýory Hytaýy ähli nebit üpjünçiligini kesmäge çagyrdy.
“Demirgazyk Koreýanyň diktatorynyň düýnki karary bizi urşa golaýlatdy, daşlaşdyrmady” diýip, Haleý aýtdy.
ABŞ we Fransiýa Demirgazyk Koreýa täze sanksiýalar bilen basyş edýärler. Bilermenler 28-nji noýabrda amala aşyrylan soňky testiň şu çaka çenli iň güýçli bolandygyny aýdýarlar.
ABŞ-nyň prezidenti Donald Tramp Phenýanyň “prowokatiw hereketleri” babatynda Hytaýyň prezidenti Ksi Jinping bilen maslahat edendigini Twitter arkaly habar berdi.
ABŞ-nyň döwlet sekretary Reks Tillerson Demirgazyk Koreýa bilen işleşýän maliýe institutlarynyň sanksiýalar bilen jezalandyryljakdygyny aýtdy.


text:
Geraldika
Geraldika – döwletiň, edara, kärhananyň gadymyỳetde taỳpa-tiräniň aỳratynlyk alamatyny görkezỳän tugralary (gerbleri) öwrenỳän ylymdyr. Ol tugralardaky aỳratyn nyşanlary olaryň gelip çykyşyny, olara girizilen üỳtgeşmeleri öwrenmek bilen meşgul bolỳar. Kömekçi taryh dersleriniň aỳratyn topary taryhy ỳazuw çeşmeleriň aỳry-aỳry görnüşleriniň ylmy tankydy bilen meşgul bolỳarlar. Muňa Diplomatika degişlidir. Diplomatika sözi «Diplom» diỳen sözden gelip çykypdyr. Gadymy wagtlarda ỳurudiki aktlary diplom diỳip atlandyrypdyrlar. Diplomatika taryhy resminamalary, aỳratyn-da taryhy aktlary öwrenỳän ylymdyr.


text:
ÝHHG-nyň Demokratik institutlar we adam hukuklary býurosy (DIAHB) Türkmenistanda 25-nji martda geçirilen parlament saýlawlarynda hakyky demokratik saýlaw prosesiniň wajyp aýratynlyklarynyň bolmandygyny aýdýar.
Guramanyň 30-njy maýda çap edilen gutarnykly hasabatynda syýasy ýagdaýyň diňe adynyň plýuralist, ýagny köpdürli bolandygy we hakykat ýüzünde esasy azatlyklaryň ulanylmagynyň berk çäklendirilendigi bellenilýär.
Häkimiýetleriň aýdyňlygyň berjaý edilýändigini görkezmek ugurunda eden tagallalaryna garamazdan, saýlawlaryň dogruçyllygy berjaý edilmedi we bu ýagdaý saýlaw netijeleriniň şübheli bolup galmagyna getirdi diýip, hasabatda bellenilýär.
Demokratik institutlar we adam hukuklary býurosy häkimiýetlere galp ses berişligiň, şol bir adamlaryň gaýta-gaýta ses bermeginiň, saýlaw gapyrjaklaryny býulletenlerden dykyp-doldurmagyň, saýlawa gatnaşygyň derejesini galplaşdyrmagyň öňüni almak bilen, saýlawlaryň dogruçyllygynyň üpjün edilmegini maslahat berýär.
Ýurtda metbugat köpdürlüliginiň we garaşsyzlygynyň bolmazlygy saýlawçylary habardarlyk esasynda karara gelmek üçin zerur bolan maglumatlary almakdan mahrum edýär diýip, hasabatda aýdylýar, bu meseläni çözmek üçin garaşsyz metbugatyň döremegine, söz azatlygynyň ulanylmagyny höweslendirmäge, maglumat elýeterliliginiň üpjün edilmegine şert döretmek maslahat berilýär.
Kanun esasynda kandidatlaryň ählisiniň kampaniýa duşuşyklaryna gatnaşmaga, öz aýtjak zatlaryny media arkaly halka ýetirmäge deň hukuklary bar. Emma hakykatda welin, kampaniýa döwründe häkimiýetleriň özleriniň guran kampaniýalaryndan başga kampaniaýalar iş ýüzünde gadagan edildi diýip, hasabatda aýdylýar.
Şeýle-de hasabatda kandidatlara öz usullary esasynda kampaniýa geçirmäge rugsat bermek ündelýär.
Merkezi saýlaw komissiýasynyň eden tagallalaryna garamazdan, saýlaw adminstrasiýasynda umuman aýdyňlyk bolmady. Hasabat saýlaw adminstrasiýasyny aýdyňlyk, professionallyk we bitaraplyk ýörelgelerini tutmaga çagyrýar. Şeýle-de häkimiýetler saýlaw komissiýalarynyň hökümetden garaşsyz bolmagyny üpjün etmäge çagyrylýar.
Saýlawlara birnäçe gün galanda, ýurtdaky saýlaw nokatlarynyň bir toparynda wideogözegçiligi ýola goýuldy. Habar berilmegine görä, bu çäre prezidentiň görkezmesi esasynda, Merkezi saýlaw toparynyň karary we başga bir hukuk esasy bolmazdan görüldi. Merkezi saýlaw toparynyň döwlet organlaryna garaşlylylygy ynjalyksyzlyk döredýär diýip, hasabatda bellenilýär.
Hasabatda saýlawçylaryň gaýtalanyp hasaba alynmagynyň garşysyna hiç bir kepilligiň ýokdugy, Demokratik institutlar we adam hukuklary býurosynyň bu meselede ozal beren rekomendasiýalaryna üns berilmändigi bellenilýär.
Türkmenistanyň Merkezi saýlaw toparynyň maglumatlaryna görä, 2018-nji ýylyň 1-nji martynda 3,286,138 saýlawçy hasaba alyndy. Emma ýurduň kämillik ýaşyna ýeten ilatynyň möçberi barada çap edilen maglumatlaryň bolmazlygy Merkezi saýlaw toparynyň maglumatlarynyň anyklygyny we dolulylygyny tassyklamaga mümkinçilik bermeýär.
Kanun tussag edilenleriň we psihiki näsaglygy bolan adamlaryň ses bermek hukuklaryny çäklendirýär we bu ýagdaý halkara ölçeglerine garşy gelýär.
ÝHHG-nyň Demokratik institutlar we adam hukuklary býurosynyň hasabatynda saýlaw kampaniýasynyň hem o diýen göze ilerlik bolmandygy, megerem onuň jemgyýetde kän bir gyzyklanma döretmändigi bellenilýär.
Mundanam başga, metbugatdaky ýagdaý döwlet monopolisiýasyna mahsuswe alternatiw ýa-da tankydy garaýyşlaryň bolmazlygy saýlawçylary aňly-düşünjeli ses bermek mümkinçiliginden mahrum edýär.
Ýurtda internetiň we mobil aragatnaşygynyň ýeke-täk döwlet prowaýderi bar, köp saýtlar we sosial ulgamlar petiklenýär ýa-da olaryň mazmuny elekden geçirilýär. Kandidatlar saýlawçylara on minutlyk öňünden taýynlanan telewizion çykyşlary bilen ýüzlendiler we kampaniýa döwründe bilelikdäki pikir alyşma ýa çekeleşik bolmady, habarlarda iş başyndaky prezidentiň oglundan beýleki kandidatlaryň saýlawdan öňki işleri barada bir sözem aýdylmady diýip, DIAHB-nyň hasabatynda aýdylýar.
Türkmenistanda 25-nji martda geçirilen saýlawlarda Mejlisiň 125 orny ugrunda 284 kandidat bäsleşdi, prezidentiň ogly Serdar Berdimuhamedow 91,42% ses alyp, ikinji gezek deputat saýlandy.


text:
Dünýäde her 9 gyz çaganyň 1-i 15 ýaşyndan kiçi ýaşda durmuşa çykarylýar...
Maslahata Stambulda wagtlaýyn gorag astyna alynan siriýaly takmynan 250 bosgun gatnaşdy
Stambulda BMG-niň Ilat gaznasy, bosgunlar we migrantlar bilen jebisleşmek jemgyýetiniň ÝB-niň goldaw bermeginde “Çaga wagty durmuşa çykarmaga ýa-da öýlendirmäge garşy akyl ýetirme” paneli geçirildi.
Maslahata Stambulda wagtlaýyn gorag astyna alynan siriýaly takmynan 250 bosgun gatnaşdy.
Maslahatyň açylyşynda çykyş eden BMG-niň Ilat gaznasy Ynsanperwer ýardam programasynyň Sebitleýin dolandyryjysy Duýgu Aryg çaga ýaşlarynda durmuşa çykarylmagyň ýa-da öýlendirilmegiň adam hukuklarynyň düzgünlerini bozmakdygyny belledi.
Kime we haçan durmuşa çykjakdygy ýa-da öýlenjekdigi barada gyzlaryň ýa-da oglanlaryň özüniň karar bermeldigini aýdan Aryg: “Toý etmek karary diňe özüňizi taýar duýan mahalyňyz däl, eýsem ulalan mahalyňyz berip biljegiňiz bir karardyr” diýdi.
Çaga ýaşda durmuşa çykarylmagyň ýa-da öýlendirilmegiň hem gyz çaga hem-de oglan çaga üçin zyýandygyny aýdan Aryg çaga ýaşda toý edilmegiň global bir meseledigini nygtady.